“Askotan, ez zara zapalkuntzaz jabetzen, errealitate hori pairatu arte” - Elhuyar Aldizkaria\nSaioa Martinez de Lahidalga Azkue Medikua\nArg. Saioa Martinez de Lahidalga Azkue\nSaioa Martinez de Lahidalga Azkue buru-belarri dabil BAME azterketarako prestatzen. Iaz egin zuen, baina ez zitzaion nahi bezain ondo atera, eta, ez duenez bizilekua aldatu nahi, berriro egingo du, emaitza hobea aterako duen itxaropenarekin. Horrekin batera, bere intereseko gaietan formatzen jarraitzen du, osasungintzarekin lotura estua baitute: hizkuntza eta generoa.\nTxikitatik izan du medikuntza ikasteko gogoa, baina, dioenez, ez daki nondik datorkion, familian ez baitauka medikurik: "Fakultateko ikaskide askok familian bazuten osasungintzan aritzen zen edo aritua zen norbait: medikua, erizaina... Gurean ez dago halakorik, ezta zientzialaririk ere. Baina beti izan dut gustuko biologia, eta, giza gorputza ikasten hasi ginenean, oso erakargarria egin zitzaidan. Eta, neurri batean besteei laguntzeko gogoa ere banuen".\nDena dela, ikasten ari zela, ohartu zen medikuntzaren jarduna askotarikoa dela, eta, batzuetan, zalantzan jartzen dela bokazioarena, sarritan aipatzen bada ere. "Niri pazienteekin sortzen den harremana da gehien gustatzen zaidana", aitortu du. Hasieran pediatrian ikusten zuen bere burua, oso gustuko baitzuen haurrekin egotea. Praktiketan, ordea, ohartu da nahiago dituela paziente helduak, haiekin komunikazioa aberasgarriagoa baita. "Haurrekin oso polita da, oso gogorra ere bai, baina komunikazioa mugatuagoa da. Konturatu naiz asko betetzen nauela entzute aktiboak, nahiz eta kontsultetan zaila den, denbora-faltagatik. Horrelakoetan, saiatzen gara hitzordu bikoitzak ematen, edo etxera bisita egiten..."\nHori jakinda, erraz ulertzen da zergatik den hain garrantzitsua hizkuntza Martinez de Lahidalgarentzat. Hizkuntzen Kudeaketa Osasun Arretan graduondokoa egin du, eta, amaierako proiektuan, adinekoen osasun-arretan hizkuntzak duen eragina ikertu du.\nGradu-amaierako lanean, berriz, beste kezka bati heldu zion, generoari. Dioenez, oso kirolzalea da, eta ikusi zuen, kirolarien inguruko ikerketa mediko asko bazeuden ere, gehien-gehienetan gizonezkoak baino ez zituztela aztertu. Horrenbestez, emakume kirolariak subjektutzat zituen ikerketa bat egin nahi izan zuen. “Hasieratik argi nuen emakumezkoen fisiologian ardazturiko lana izango zela. Emakumeon fisiologia emakumeak ikertuz aztertu behar da, ez gizonezkoengan aztertutakoa eta haietan lortutako emaitzak emakumeongan aplikatuz. Haurrak tamaina txikiko helduak ez diren bezala, emakumeok ez gara zakilik gabeko izakiak”.\nGogoan du noiz hartu zuen erabakia: “Duela hiru edo lau urte, estropada bat ikustera joan nintzen, eta, hura amaitu zenean, emakumezko talde bateko gizonezko prestatzaile fisiko bati entzun nion hay que entrenar como tíos. Esaldi horrek piztu zuen nigan sugarra. Horri erantzun bat ematea eta gure prozesu fisiologikoek errendimenduan izan dezaketen eragina aintzat hartzea izan nituen helburu nagusi. Bagarenez nor, eskatuko nuke azter gaitzatela, galde diezagutela eta baieztapenetan kontutan har gaitzatela”. Hala, Hilerokoaren zikloaren eragina emakume arraunlarien errendimenduan: hilerokoaren hautematea bi emakume taldetan eta arraunlarien errendimenduan duen eragin subjektibo eta objektiboa aztergai lana burutu zuen.\nMartinez de Lahidalgak garbi du bazterketa-faktoreek bat egiten dutela kasu askotan, eta horiek are gutxiago daude ikertuta. "Generoa, adina eta hizkuntza batera aztertzen dituen ikerketa bakarra topatu dut. Turkian emakume migratzaile adinekoekin egindako ikerketa bat da, baina bibliografian ez dut besterik topatu. Asko dago egiteko".\nHain zuzen ere, hizkuntzen-kudeaketari buruzko graduondokoa egin ondoren, hizkuntza gutxituen ikuspegitik zer hutsune zeuden aztertzen aritu ziren, bigarren edizioan zer egin zitekeen ikusteko. "Nire ustez generoaren aldagaia txertatzea falta zela esan nien: ez da gauza bera medikua izatea hizkuntza gutxitu batean emakumezkoa izanda edo gizonezkoa izanda. Gure artean, askotan aipatu dugu praktiketara joatean emakumeok beti laguntzaile gisara izendatzen gaituztela, eta gizonak, berriz, lankideak ei dira".\nArdatz horren inguruan arituko da baita UEUko uda-ikastaroetan ere, hitzaldi bat prestatzen ari baita osasungintzan hizkuntza gutxituak eta emakumeak gaitzat hartuta. Dioenez, historikoki osasungintzan aitakeriaz jokatu izan da. "Eta oraindik, medikuen eta erizainen ehunekorik handiena emakumezkoa den arren, zerbitzuburu asko eta asko gizonak dira".\nOnartu du beti ez dela erraza bazterkeriaz jabetzea: "Bilbora ikastera joan nintzen arte, ez nintzen konturatu nire hizkuntza-eskubideak ez daudela bermatuta. Askotan, ez zara zapalkuntzaz jabetzen, errealitate hori pairatu arte. Horregatik da garrantzitsua kontzientzia hartzea, eta ingurukoekin bat egitea, eskubideen alde elkarrekin egiteko, bai hizkuntzaren aldetik, baita generoarenetik ere".\nEskubideen urraketak pazienteei ere zuzenean eragiten die. Adibidez, AEBn egindako ikerketa batean ikusi zuten, osasun-arreta beren hizkuntzan jaso ez zutenen artean, tratamenduarekiko atxikimendua, asebetetze-maila eta osasun-zerbitzuen erabilera txikiagoak direla. “Hizkuntza, azken finean, ez da hautu soila; norberarentzat funtsezkoa da, eta ez dut uste daukan garrantzia ematen zaionik osasungintzan”.\nGetarian jaioa da (Gipuzkoa), 1995ean. Medikuntza gradua egin zuen EHUn, eta, berriki, Hizkuntzen kudeaketa osasun arretan graduondokoa, UEUn eta EHUn. Orain BAME (Barneko Mediku Egoiliar) azterketa egiteko ikasten ari da.


IDILIA FOODS - PERTSONAK ETA PLANETA\nIdilia Foodsen pertsonen eta planetaren ongizatearekin dugu konpromisoa. Gure Idilia Personas y Planeta proiektuaren xedea jasangarritasun sozialaren eta ingurumeneko jasangarritasunaren alde lan egitea da. Batetik, pertsonen garapena eta ongizatea sustatuz, bai gure taldeko pertsonenak bai jarduten dugun inguruneetan bizi diren pertsonenak. Bestetik, ingurumenean inpakturik txikienarekin fabrikatzen eta banatzen dugu.\nGure jasangarritasun-programa bat dator NBEren Garapen Iraunkorreko Helburuekin (GJH): zero gosea, osasuna eta ongizatea, lan duina eta hazkunde ekonomikoa, ekoizpen eta kontsumo arduratsua eta klimaren aldeko ekintza.\nIdilian gure inguruko pertsonen ongizateak kezkatzen gaitu, eta, horregatik, gizarte-erantzukizuneko proiektu propioak gidatzen ditugu, bai eta horien garapena babesten duten ekimenetan parte hartzen ere.\nCola Cao Fundazioak haurrek haien onena lor dezaten ahalduntzen laguntzen du, eta bi helburu ditu printzipioz: haien berezitasunak indartzea eta haurren aniztasunaren etsairik handienetako bat den eskola jazarpenaren aurka sentsibilizatzea. Horretarako, jarduera sozialak, hezkuntzakoak eta ikerketakoak sustatzen eta inplementatzen ditu.\nEzagutu hobeto fundazioa hemen.\nKirola konpainiaren bihotzean\nKirola sustatzea, bizimodu osasuntsuko estiloan oinarrizko zutabe gia, Idilia Foods-eren eta haren marken ariman dago. Pertsonen ongizate fisikoan eta emozionalean lagungarria den praktika da, bai haurtzaroan bai heldutasunean. Ahalduntze, errespetu eta talde-lankidetzaren balioek, kirolaren berezko balioek, gero eta hobeak izaten laguntzen digute.\nIdilia markak sortu zirenetik, duela 75 urte baino gehiago, kirola egitea sustatzen dugu. Ondorioz, Joko Olinpikoak babestu zuen Espainiako lehenengo marka bihurtu zen eta, 1972an, Municheko Jokoetan elikagai olinpikoa bihurtu zen. Konpromiso hori gure barne-taldeari helarazi diogu eta, horretarako, Healthy & Happy programa bultzatu dugu, bizi-ohitura osasuntsuak sustatzeko eta hobetzeko.\nOlinpismoarekin lotuta jarraitu genuen, eta ADOren bazkide sortzaileak izanik (Kirol Olinpikoari Laguntza) 1988az geroztik, eta Espainiako talde olinpikoaren babeslea izaten hasi zen orduan.\n2017an, ADOP programan sartu ginen, talde paralinpikoari babesteko (Kirol Objektibo Paralinpikoari Laguntza). Halaber, Kirol Kontseilu Gorenaren Oinarriko Kirolari laguntzeko planari laguntzen diogu.\nGure inguruan, gehien behar gaituzten familiei laguntzen diegu eta, horregatik, duela 30 urte baino gehiago hasi ginen Elikagaien Bankuen Espainiako Federazioari laguntzen (FESBAL) etxe horietako despentsak betetzeko produktuak ematen.\nIngurumenaren iraunkortasunaren arloan, gure helburua da ahalik eta inpaktu txikienarekin fabrikatzea eta banatzea. Gure produktuak egiteko erabiltzen ditugun lehengaiei dagokienez, urteak dira palmondo-olioa gama osotik erabat kendu genuela, eta, horrela, palmondoaren laborantza-eremuetako ekosistema naturalak zaintzen lagundu genuen. Erabiltzen dugun kakaoaren % 90 Rainforest Alliance GKEak ziurtatzen du.\nIngurumen-inpaktuaren balio oso baxuetatik abiatzen bagara ere (gure fabrikak teknika mekaniko tradizionalak erabiltzen ditu gure errezeten nortasuna zaintzeko), Idilia Foodsek emisioak, hondakinak eta plastikoak murrizten jarraitu nahi du bere fabrikazio-jardueretan.\ndilia Foods-en produktu guztiak egiteko erabiltzen dugun kakaoaren % 90 Rainforest Alliancerekin dago ziurtatua. Gobernuz kanpoko erakunde horrek 45 urte baino gehiago daramatza ingurumen-jasangarritasunaren alde lanean, eta munduko kakao jasangarria ziurtatzeko programarik handiena du.\nHaren xede nagusia natura eta kakaoa hazten den ekosistemak babestea da, eta baita haren laborantzan lan egiten duten nekazarien bizi-baliabideak hobetzea ere.\nEra berean, World Cocoa Foundation (WCF) eta International Cocoa Initiative (ICI) kideak gara. Irabazi asmorik gabeko nazioarteko erakunde horiek kakaoaren iraunkortasunaren alde lan egiten dute, eta kakaoa lantzen duten nekazaritza-komunitateen oparotasuna eta garapena laguntzen dute.\nGure fabrikaren energia elektrikoaren % 100 berdea da eta lanean dihardugu ingurumen inpaktua murrizten jarraitzeko, 3 arlo landuz gehienbat:\n- Energia efizientzia: helburua CO2 isurpenak % 50 murriztea, industria konplexuaren sabaian eguzki panelak jarriz bere energia garbia sortzea (egun guztiaren % 15 sortzen dugu horrela) eta uraren kontsumoa % 50 murriztea da.\n- Hondakinen kudeaketa: helburua 2023rako hondakinen % 30 murriztea eta elikagaien hondakinak % 1 jaistea da.\n- Ontzien jasangarritasuna: gure ontzien zirkulartasuna sustatzea, haiek berrerabiliz, birziklatzeko materiala erabiliz eta plastikoaren erabilera murriztuz.\nJasangarritasuna ere da gure bulego nagusietako protagonista bat. BREEAM zigilua dute, munduko eraikuntza aurreratuenean jasangarritasuna ebaluatzeko metodoa, alegia. Ziurtagiri horrek eraikuntza iraunkorragoa bermatzen du, ingurumenean duen eragina murriztuz eta bertan lan egiten duten pertsonen ongizatea eta osasuna sustatuz. Gainera, eraikinean kontsumitzen den energiaren % 100 berdea da.\nInstalazioek birziklatze integrala aurreikusten dute, paperik gabeko politikari jarraituz eta bulegoetako arlo guztietan birziklatze-puntuak ezarriz.


Emakume eta Neska Zientzialarien Nazioarteko Eguna ospatuko da igandean — Unibertsitatea.Net\nHemen zaude: Hasiera › Ziztu bizian › Emakume eta Neska Zientzialarien Nazioarteko Eguna ospatuko da igandean\nEmakume eta Neska Zientzialarien Nazioarteko Eguna ospatuko da igandean\n2018/02/09 - Unibertsitatea.net\nZientziaren esparruan emakumeen eta nesken berdintasunezko parte hartzea aldarrikatzeko izendatu zuen eguna 2016an Nazio Batuen Batzar Nagusiak.\nDatorren igandean, otsailak 11, Emakume eta Neska Zientzialarien Nazioarteko Eguna ospatuko da. Egun hau, Nazio Batuen Batzar Nagusiak izendatu zuen 2016an. Alegia, zientziaren esparruan emakume eta nesken berdintasunezko parte-hartzea aldarrikatzeko.\nHainbat dira nazioarteko egun honekin bat egin eta ekintza bereziak antolatu dituztenak (CICNanogune, Iruñeako Planetarioa... ). Eta horietako bat da Elhuyar ere. Ildo honetatik hauek dira astebururako prestatu dituztenak:\nTeknopolisek saio osoa eskainiko die emakume eta neska zientzialariei. Bertan, DIPCko Maia García Vergniory ikertzailea elkarrizketatuko dute. Halaber, emakumeek lanbide heziketan, arlo industrialean, duten jarduera azalduko dute erreportaje nagusian. Saioa larunbatean emango dute ETB1ean, 13.30etan.\nNorteko Ferrokarrillan Eli Alberdi Estibaritz matematikariak matematiken eta emakumeen arteko harremana aztertuko du.\nUrtean zehar ere emakume zientzialarien lana gizarteratzeko egiten duten ahalegin horren emaitza da esaterako Elhuyar aldizkariko Ekinean atala. Honez gain, Europan ikerketa garatzen duten erakundeetan berdintasuna sustatzea eta bermatzea xede duen Europako PLOTINA ekimenaren kide ere bada.\nBiharko Tecnopolis saioko aurrerapena duzue ondorengoa.


Zuzendari Nagusiaren Mezuak - Drotrong Chinese Herbs Biotech Co., Ltd.\nOngi etorri Drotrong Chinese Herb Biotech Co., Ltd.-ren webgunera. Eskerrik asko zure arreta eta laguntzagatik. Gure lankideen izenean agurrik beroenak eman nahi dizkizuet.\n1995az geroztik, Drotrong Chinese Herb Biotech Co., Ltd.-k Txinako belarrez osatutako industria-kate oso bat eraikitzen dihardu, hau da, Txinako belar landareak, landaketa, lehen prozesaketa, sakoneko prozesamendua, belar erauzketa eta merkataritza. beti ari gara "enpresa garatzen, irabazi-irabazi lankidetza gauzatzen, gizarteari eta gizakiei ekarpenak egiten" printzipioa betetzen. Gure Txinako belar medikuntzako industria jarrera zientifiko, arduratsu, berritzaile eta zorrotzekin garatzeko konpromisoa hartzen dugu.\nGaur egun, kalitate handiko produktuak eskaini dizkiegu farmazia fabrika ezagunei, kosmetikoen fabrikatzaileei eta landareen estraktuen lantegiei nazioartean eta atzerrian, eta gure bezeroen konfiantza eta laudorioak irabazi ditugu. Merkatuaren eskaerei erantzuten dakigu eta konfiantza dugu irtenbide bikaina emateko eta gure irtenbideak erabat operatiboak, funtzionalki eraginkorrak eta une oro malguak izaten jarraitzeko.\nAzken 25 urteetan, betidanik, gure erantzukizun sozialak hartzen aritu gara. Hori da garapen iraunkorra lortzeko saihestezina den aukera. Etengabe ari gara kalitate handiko produktuak, teknologia handikoak eta talentu profesionalak bilatzen. Epe berrian, negozio modua aktiboki aztertuko eta aldatuko dugu, berritzen jarraituko dugu eta garapen iraunkorra gauzatzeko aurrerapenak emango ditugu. Industria farmazeutikoaren garapenean eta gizakien osasunean gure ekarpenak egingo ditugu.\nHonen bidez bihotzez espero dut gure bezero zahar eta berriekin batera etorkizun hobea sor dezagun!


Covid-19aren zabaltze azkarraren aitzinean, hirugarren dosia hartzeko deia zabaldu dute | Pays Basque | KAZETA\nCulture Economie Eleka Monde Pays Basque Sport\n25 OCT. 2021 - 14:05h\nCovid-19aren zabaltze azkarraren aitzinean, hirugarren dosia hartzeko deia zabaldu dute\nZabaldutako azken datuen arabera, 100.000 biztanleko 81,1ekoa da intzidentzia tasa Ipar Euskal Herrian. Azken egunetan kasu positiboen kopurua igo denez, 65 urte baino gehiago dituzten herritarrek hirugarren txertoa har dezaten gomendioa berretsi du Akitania Berria Eskualdeko Osasun Agentziak.\n65 urte baino gehiago dituzten herritarrek hirugarren dosia har dezakete gripearen aurkako txertoarekin batera. © Guillaume FAUVEAU\nAkitania Berria Eskualdeko Osasun Agentziak (ARS), urriaren 24an plazaratu zituen datuek argiki baieztatu zuten covid-19ak eragindako pandemiak berriro ere hartu duen goranzko joera. Hala, Pirinio Atlantikoen departamendua aintzat harturik igandeko intzidentzia tasak gora jo zuen, 100.000 biztanleko 81,1 kasu neurtu zirelako. Data horretan 51 herritar ingresaturik ziren koronabirusak jota departamenduko erietxeetan, Naiz atariak zabaldu duenez.\nUrriaren 15 eta 21 arteko asteari egokitutako bilanaren arabera 100.000 biztanleko 49,8 kasu agertu ziren departamenduan.\nIzan ere, Ipar Euskal Herria eta Biarno bere baitan hartzen dituen departamenduaren barne egoera ikusirik, hiru euskal lurraldeen eremua da intzidentzia tasa handiena duena. Egun bateko datua izanik ere, eskualdeko bertze departamenduetako egoerarekin alderaturik intzidentzia askoz altuagoa da Euskal Elkargoak hartzen duen lurraldean. Igandeko datua bereziki kezkagarria izan zen, baina larunbatekoak ere joera berbera markatu zuen (74,9).\n[#COVID19 Situation dans les #PyrenéesAtlantiques au 24/10]\n📌Taux d'incidence dans chaque intercommunalité des Pyrénées-Atlantiques  pic.twitter.com/WR1M6aninH\n— COVID — 19 - Nouvelle-Aquitaine (@NA_Covid19) October 24, 2021\n«Neguko aroa hurbiltzen delarik birusa azkarki zabaltzeari ekin dio, eta horrendako prebentzio neurriak errespetatzea ezinbestekoa dela oroitarazteko beharrean gaude», adierazi zuen ARSk joan zen ostiralean plazaraturiko oharraren bidez.\nOhar horretan gripea, bronkiolitis eta gastroenteritis eritasun kasuak emendatu diren testuinguruan covid-19ari aurre egiteko neurriak errespetatzeko premia nabarmendu zuen osasun agentziak. Era berean, txertaketa osatzeko gomendioa berretsi zuen.\nGripearen aurkako txertoarekin batera\nHala, 65 urte baino gehiago dituzten pertsonek «birusaren aurrean benetako babesa izateko» txertoaren hirugarren dosia hartu behar dutela oroitarazi dute osasun arduradunek.\nHego Euskal Herrian indarrean jarri den protokolo berbera aurreikusi dute Ipar Euskal Herrian ere. Gauzak horrela, gripea eta covid-19aren aurkako txertoak biak ala biak une berean ahalko dituzte hartu zaurgarri diren herritarrek.\nDosi hori Pfizer txertoarekin baizik ez dela egingo azaldu du ARSk. «65 urte baino gehiago dituzten herritarrentzat gripearen txertoa eta covid-19aren aurkako txertoaren hirugarren dosia hartzeak sekulako garrantzia du bi gaitzen bilakaerarik larrienak saihesteko eta, ondorioz, erietxean amaitzeko arriskuak apaltzeko», gehitu du.\nBigarren intzidentzia tasarik altuena txertaketa maila handia izanagatik\nUrriaren 11 eta 17 arteko asteak utzitako datuak xehaturik, ondorioztatu daiteke makro-eskualde horren barne diren 12 departamenduetatik Pirinio Atlantikoena dela bigarren intzidentzia tasarik handiena duena.\nAurreko neurketarekin alderaturik hogei puntu gora egin zuen intzidentzia tasak. Aipaturiko epean 100.000 biztanleko 57,8 kasu neurtu ziren Ipar Euskal Herria barne den departamenduan. Izan ere, asteburuan zabaldu ziren zifrak aintzat harturik hurrengo neurketa langa horretatik goiti kokatuko dela aurreikus daiteke.\nNabarmentzekoa da kasuen hazkundea gertatu dela txertaketa mailarik altuenetarikoa duen departamenduan. Charente-Maritime departamenduaren atzetik Ipar Euskal Herria barne duen departamendua baita txertaketa mailarik altuena duen eskualde mailako eremu administratiboa.\nOrotara populazioaren %83,2k hartu ditu txertoaren bi dosiak Pirinio Atlantikoetan eta %84,1k dosi bat bederen hartu du, ARSk plazaraturiko txostenaren arabera.\nAdinaren arabera, 12-17 urtekoen artean %85,3ak txertaketa egina zuen urriaren 19an Ipar Euskal Herria eta Biarno elkartzen dituen departamenduan. 18-39 adinekoen artean %93,6ak dosi bi hartuak zituen; 40-49 artean %91,3k; 50 urtetik aitzina batez bestekoa %95koa da. Osasun langileen kasuan, zahar egoitzetan eta egonaldi luzeak egiten dituzten pazienteak artatzen dituzten zentroetan jarduten duten langileen artean %91,4k txertaketa osatu du. Osasun langile liberalen kasuan %95,8k covid-19aren aurkako txertoaren dosi biak hartuak ditu. Gogorarazi behar da osasun arloko langileentzat derrigorrezko txertaketa agindu zuela frantziar Gobernuak.\nTout sur Koronabirusa\nPanpi Laduche pilotari ohia zendu da\n«ETArekin hitz egin nahi zuen askok Txominekin hitz egitea eskatzen zuen»


Euskal Herriko nekazaritzan aizkora ezinbesteko lan-tresna zen. Aizkora erabiliz mozten ziren gure baso eta mendietako zuhaitzak. Horietatik ateratako egurra etxerako, egur-ikatza lortzeko edo untzigintzarako erabiltzen zen.\nDenboran atzera egin behar dugu aizkoraren jatorria aurkitzeko, Erdi Arora arte zehazki. Garai horretan, Euskal Herrian ontzigintzak eta burdinolek garrantzia handia zuten eta egur eta ikatz kantitate handiak behar zituzten. Hori zela eta, aizkolari eta ikazkin ugari zebiltzan mendi eta basoetan enborrak mozten eta txondorrak egiten. Lanean aritzen ziren gizonak enborra nork lehenago moztu apustuak egiten hasi ziren. Hasieran mendi eta basoetan egiten ziren lehia horiek poliki-poliki herrira jaitsi ziren.\nLangileak basoan enborrak mozten. http://www.euskomedia.org/galeria/4218\nAizkora-probak ezagunak izaten hasi ziren denborarekin eta XIX. mendean Lore jokoak, herrietan antolatzen ziren joko eta txapelketen egitarauaren barruan hasi ziren sartzen. Aizkoraren inguruko idatzizko lehen erreferentzia 1802ko ekainaren 7koa da: Hernaniko plazan, Ramon Elizalde Ezkurrakoa eta Astigarragako Hernandorenaren arteko apustua jokatu zen.


Malta hiriburuan Valetta hiri jotzen eskema bat du.\nBilatu eskema Malta mapan\nTestu honen eskuinaldean eskema guztien mapa dago. Testu honen azpian eskema guztien mapa dago. Egin klik mapa handiago bat lortzeko. Eskemak dituzten Maltako hiri guztiak azpian zerrendatzen dira eskema mota nagusien arabera. Joan hiri guztiak aurkitzeko. Egin klik orri horretako eskemei buruzko informazio osoa aurkitzeko.\nBilatu eskema Malta zerrendetan\nValletta - Kargaren Erregimen


DATU PERTSONALEN KONFIDENTZIALTASUN GIDALERROAK - Refbio\nDATU PERTSONALEN KONFIDENTZIALTASUN GIDALERROAK\n2018/16/10ean eguneratutako datuak\nRefbio en duten https://refbio.eu gunetik hartutako zure datuak bildu eta tratatzeaz arduratzen da, Datuak Babesteko araudi orokorraren (RGPD) eta Datuak Babesteko Legean oinarrituta.\nGure pribatutasun gidalerroen aurkezpen honetanRefbiok guk transmititzen ditugun informazioak nola erabiltzen eta babesten diren azalduko dizu, dagokionean, hurrengo URL-tik abiatuta: https://refbio.eu (aurrerantzean, “webgunea”).\nFormulario edo zerbitzu telematiko bakoitzak datu pertsonalen bilketa guztiz ezinbestekora mugatuko du (datuen minimizazioa) eta adieraziko ditu:\nzein diren datu horiek biltzearen helburuak (xedeak);\ndatu horiek derrigorrezkoak diren ala ez zure eskaera kudeatzeko;\nnork ezagutu ahal izango dituen (Refbio bakarrik printzipioz, zure eskaera kudeatzeko hirugarren bati transmititzea guztiz beharrezkoa izan ezean);\nzure eskubide informatikoak eta Askatasunak eta haiek nola baliatu CNIL aurrean.\nProposatutako zerbitzuen esparruan bildutako datu pertsonalak https://refbio.eu protokolo seguruan prozesatuko dira eta Refbiori aplikazio informatikoen barruan jasotako eskaerak kudeatuko ditu.\nDatuen erabilerari buruzko informazioa eskuratzeko edo Refbiok kudeatuko dituen datu pertsonalen inguruko zure eskubideak baliatzeko, jarri harremanetan bere datu pertsonalen erantzulea inprimakia honen bitartez: https://refbio.eu/eu/contact/\nedo postaz, nortasuna egiaztatzen duen agiri baten kopia sinatu batekin batera, hurrengo helbidera:\nZenbat denboraz gordeko diren\nLege obligazioei erantzuteko edo bere eskubideak balioesteko beharrezkoak diren elementuak erabili ahal izateko, Refbiok araudiak biltzen dituen baldintzetan gorde ahal izango ditu datuak.\nRefbiok zure sarbide, zuzentze edo erabiltzearen aurka azaltzeko eskubidea edo gainerakoak erabili ahal izango ditu, edo baita informazio gehiago eskatu ere, zentzuzko epe batean, zeinak ezingo du 1 hilabete gainditu eskaera jasotzen denetik.\nEskumena duen agintariaren aurreko kexak\nRefbiok zure datu pertsonalen inguruko obligazioak betetzen ez dituela uste baduzu, kexa edo eskaera bat zuzendu ahal izango diozu eskumena duen agintariari. Espainian, AEPD da eskumena duen agintaria eta hari bidali ahal izango diozu eskaera modu elektronikoan honako loturan klik eginez : https://sedeagpd.gob.es/sede-electronica-web/


Ruben Sanchez Bakaikoarekin solasean | Hitzen uberan\n← Abian da 2020ko (H)ilbeltza beka\nHAU DA UMORE EMEA, HAU! →\nRuben Sanchez Bakaikoak lehenengo eleberria publikatu du Txalaparta argitaletxearen eskutik, Hondarrak. Zer geratzen da edonoren behinolako ametsekin, utopiekin? Nork oroitzen ditu sendatu gabeko zauriak? Zer egin dezake fikzioak, errealitatea zaurti bat denean? Euskal Herriko jendartearen historiari, urrunekoari zein gertukoari, gatazka politikoei, begirada luzatzen die egileak liburu honetan, pertsonen begietatik.\nLehenengo eleberria duzu Hondarrak. Zein izan da zuretzat motor nagusia?\nBi izan dira. Lehena amatxiren memoria galera, haren etxean bizi izan nintzen haurtzaroan eta gaztaroan, eta, bat-batean, ikusten hasi nintzenean bere oroitzapenak bere burutik desagertuko zirela, jasotzen hasi nintzen. Hor dago genesietako bat: bera eta bere jaioterria, Uxue. Bestetik, sasoi horretantxe ETAren desagertze prozesuan geunden bete-betean, eta nolabait gure bizitzak hainbeste markatu dituen euskal gatazkaren eguneroko orriak nola aldatzen zihoazen ikustean, banuen beharra barrenetik arantza hori ateratzeko.\nEta zailtasunik edo erronkarik handiena?\nBiak ala biak, izan amatxi, izan gatazka, gertukoegiak nituen duela zazpi urte, fikziorako kalte egiten zidan gertutasun horrek. Urteen joanak lagundu dit distantzia hartzen.\nBi hari narratibo daude liburuan, irakurlearen barruan elkar eragiten dutenak: gerra zibilaren osteko garaiari dagokiona, eta azken hamarkadetan preso politiko batek kartzelan dituen bizipenen ingurukoa. Bi garai, oraina ulertzeko helburuarekin? Lagungarria da egun bizi duguna ulertzeko iraganari begiratzeari?\nNire oraina ulertzen laguntzeko balio izan dit niri, baina ez dakit irakurle bakoitzarengan zer eragingo duen. Iragana ezagutu behar da, ahalik eta iturri eta ñabardura gehienekin, orria pasatu, ahaztu eta oroimenean amnesia proposatzen dutenek beti dute interesen bat.\nOrainari dagokion harian, Xabier “Tupa” izeneko presoaren bilakaera ideologikoa, bere gorputzaren zahartzea zelda barruan, begirada gatazkaren une ezberdinei, kartzelaz kanpoko munduari eta denborari, eta post-gatazkako sentipenei. “Beranduegi bukatu da hau. Buruan sartu behar duguna da osorik beteko dudala zigorra.”, dio uneren batean presoak. Zer nolako bilakaera islatu nahi izan duzu pertsonaia honen bitartez?\nBilakaera bat badu pertsonaiak, bizi garen artean mugitzen goaz, batzuk poliki-poliki, beste batzuk jauzika, beste batzuk alderrai. Pertsonaia honengan ETA kide baten erretratua egin nahi nuen, bere barnean sartu, bere sinismenetan, bere beldur eta zalantzetan, bere minean eta maitasunean, gorrotoan, damuan. Faltan bota izan dut maiz ariketa horiek ETA kideekin, gehien-gehienek estereotipoak saldu dizkigute: etxekoek gudaria, etsaiek terrorista. Zinema eta literaturan maiz jorratu den gaia bada ere, ETA kidea gutxitan agertu da biluzik. Tuparengan, nire ustez, garrantzitsuena ez da zein bilakaera ideologikoa izan duen, horrek badu garrantzia, baina ez dut horrekin tesi bat edo saiakera bat egin nahi izan. Nonbait kokatu behar nuen ideologikoki, baina ez dio hainbeste axola, azkenean bere gaztaroko utopia eta sinesmenen bilakaera da gehiago axola izan didana, denboraren iragatea berarengan, gertatzen zaizkion gauzei nola egiten dien aurre.\nEgilea liburuaren aurkezpen batean, Gasteizen.\nEuskal gizartea oraindik ere shock egoeran dagoela aipatzen da tarteka -arrazoi eta ñabardura ezberdinengatik-, denbora eta distantzia behar dela oraindik ere egun bizitzen ari garena asimilatzeko. Baina era berean, presoen egoerak konpondu gabe jarraitzen du, oraina den errealitate bat da. Zer balio izan dezake, orain eta hemen, fikzioak, literaturak, errealitatearekiko?\nBueno, hondar aletxoak dira, ez dut uste fikzioak errealitatea asko aldatuko duenik, baina bai sinesten dut tximeleta efektuan. Euskarazko liburu bat, auskalo non, noiz, nork irakurriko duen, auskalo zer eragingo dion. Nik ere tximeleta efektu batzuengatik idatziko nuen.\nElementu autobiografikoak erabili dituzu guztiz fikziozkoak direnekin nahasirik, bi hari narratiboak osatzeko. Zure amatxiren historia hartu duzu, Uxue bezalako herri baten hustuketa prozesua kontatzeko besteak beste, eta guztiz fikziozkoa den presoaren pertsonaia gatazka politikoaren garai erreal ezberdinak ispilatzeko. Zein neurritan hartu duzu errealitatetik, zein neurritan fikziotik, eta zergatik?\nErrealitatea da galerek lau gurpildun gurdiak direla, atzekoak handiagoak; isolamendu ziega baten neurriak; ETAren halako ekintza, tortura mota bat; Uxueko boluntarioen ibilbidea, edo alkate eskuindarrak eragotzi zuela herriko gorriak fusilatzea. Pilar, Julia eta Tuparen istorioen eraikuntza da fikzioa.\nBadirudi badela gatazkaren inguruko errelatoa deiturikoaz jabetzeko lasterketa bat, kasu batzuetan eremu guztiz komertzialera -horrek dakarren boterearekin- salto egin duena (zinema, telebista…), baina tarteka atzematen da sektore batzuek ezin dituztela gauza asko kontatu, modu jakin batean ez bada. Presoek adibidez, edota presoen kolektiboaren baitako esperientzia ezberdinek. Denbora pasa behar da gatazka honetako ahalik eta ikuspegi gehien kontatzeko, kontatuz sendatzeko, edo orain eta hemen bada horretan ahalegintzeko tarterik?\nTira, antzezlan bat edo liburu bat egiten ahal da eta egin da. Diru asko behar duzunean, beste galbahe batzuetatik iragazi behar duzu istorioa. Ikus-entzunezkoetan ere egin dira mota ezberdinetako lan onak, produkzio mailaren arabera ibilbidea ere ezberdina da noski. Eta esango nuke azken urteetan apurka hasi direla egiten lan batzuk, lehen “ezin” zirenak egin. Gaur-gaurkoz, badirudi, poliki baina mugitzen doala arlo hori ere.\nEta kontakizun horretan, zertan lagundu dezake fikzioak?\nFikzioak lagundu ahal du enpatia sortzen. Fikzio bat ondo eginda dagoenean, pertsonaiengan barneratzeko aukera ematen dizu, hobeto ezagutzeko. Zentzu horretan, kontakizunak behar dira, kolore eta pertsonaia ezberdinak dituztenak, ahalik eta fikziozko lan onenak.\nArestian esan bezala, bi hari narratibo, bi garai, bi liburu tartekatu dituzu kasik, estilo ezberdinekin jolastuz (narrazioa, gutuna, egunerokoa…). Nola idatzi duzu liburua, modu linealean? Saltoka istorio batetik bestera?\nHasieran pusketaka. Eta hasieratik argi nuen hiru belaunaldi sartu nahi nituela. Gero erabaki nuen hiru pertsonai nagusi eta hiruna zati izan beharrean, protagonista nagusi bat izatea, Tupa, eta amatxi eta amaren istorioak, harenarekin txirikordatzea. Orduan puzzlea osatzen joan nintzen istoriotxo-pusketak gehituz eta kenduz.\nKartzela nolabaiteko protagonista da hemen. Gizartearen zer nolako ispilua da, egun, kartzela?\nEgun eta beti kartzela da gizarte “normalak” zigortzen dituenak bidaltzeko bazter-lekua. Asmatu dituzte hitz politak, makillajerako: birgizarteratzea, hezkuntza, formazioa, lana… Baina zigor-leku bat da, kitto. Pertsona preso batek erabili ahal du kartzela aldia, borroka eginez gero, kartzelatik ondo ateratzeko, baina hor ez da kartzelaren meriturik. Nortzuk daude kartzelan? Ijitoak, etorkinak, familia pobretu eta desegituratuetako pertsonak, eta GRAPO, ETA, katalan presoak… Hori da Aliziak kartzelan barrena sartzen denean aurkitzen duena. Gizarte normalak, ordea, ez du ispiluan barrena sartu nahi, zabortegi batera bere kaka ikustera joan nahi ez duen gisa berean.\nAzkenik, badirudi zure idazketa prozesuan garrantzia handia izan dutela ingurukoekiko solasek eta elkarrizketek: presoekin eta preso ohiekin edukitakoek, edo zure aurreko belaunaldietako emakumeekin landutakoek. Idazleak, proposatu baino, akaso entzuten jakin beharko luke?\nBai, arren! Ez dago gauza gogaikarriagorik lan batean egilearen eskua ikusi edo bere txapa entzutea baino. Badaezpada, oraintxe bertan isildu egingo naiz.


“Saio gogorra izango da igandeko aizkora lehiaketa”. Noticias de Gipuzkoa\n“Saio gogorra izango da igandeko aizkora lehiaketa”\nBeasainen Eusko Label binakako aizkolari txapelketa jokatuko da\nM. Aranburu - Viernes, 9 de Febrero de 2018 - Actualizado a las 06:03h\nIñaki Azurmendi aizkolaria, Aitor Aldasoro alkatea eta Luis Mari Bengoa, Egur Sporteko ordezkaria.\nbeasain- Egungo aizkolari onenak elkartuko dira aurten ere, hirugarren urtez jarraian, Beasainen jokatuko den herri kirol saioan. Udalak herri kirolen aldeko apustua egiten jarraitzen duela berretsi du eta horregatik antolatu du berriz ere igande honetarako maila goreneko aizkolarien lehiaketa. Hain zuzen, Eusko Label Urrezko Aizkolarien binakako Txapelketaren finalerdi eta finalera iristeko azken jardunaldia izango da Antzizar kiroldegian jokatuko dena.\nHerri kirol jaialdia eguerdiko 12.00etan hasiko da eta ohiko moduan Euskal Telebistak saioa grabatuko du, ondoren, arratsaldean, 16.00etan, eskaintzeko. Sarrerari dagokionez, doan izango da 18 urtetik azpikoentzat, baina gainontzeko guztientzat 15eurotan egongo dira ikuskizunerako sarrerak salgai.\nlehia biziaAitor Aldasoro, Beasaingo alkatearen hitzetan, “pozarren eusten diegu horrelako erronkei herrian eta herri kirolek Beasainen duten tokia mantentzen jarraitzen dugu beste urte batez. Gainera, guretzat Iñaki Azurmendi etxean aritzeak balio erantsia ematen dio igandeko lehiari”. Azurmendi bera eta Jon Rekondo, Iker Vicente eta Ruben Saralegiren aurka lehiatuko dira. Luis Mari Bengoak, Egur Sport SL elkarteko ordezkariak, norgehiagoka estua eta maila altukoa izango dela espero dela aurreratu du.\nEsperientzia handia du arriarandarrak aizkoran, izan ere, dauden txapelketa gehienak irabazi izan ditu urte hauetan, baina etxean aritzeak nolabaiteko presioa eragiten diola ere nabarmendu du aizkolariak: “Herrian jokatzeak presioa jartzen du baina uste dut bikote bezala nahiko txukun gaudela eta lan polita egiteko moduan izango garela Rekondo eta biok”. Hala ere, badaki ez dela lan erraza izango eta guztia eman beharko dutela etziko saioan: “Beste bikotea lehengusuak dira eta oso talde indartsua osatzen dute. Nik uste saio gogorra izango dela igandeko lehiaketa, izan ere, lauotatik onena momentu honetan Iker Vicente izango da”, onartu du.\nTxapelketaren dinamikari dagokionez, sei lan egin beharko dituzte. Hasteko, bikoteko aizkolari batek 45 ontzako enborra golpeka ebaki beharko du;jarraian, erlojuaren aurka ariko da beste aizkolaria, 45 ontzako enborrarekin. Zutik ere ebaki beharko dute 54 ontzako enborra bikoteko batek, eta ondoren, berriz, bi enbor ebaki beharko dituzte: batek, zutik, 45 ontzakoa eta segidan bestea hasiko da lanean 54 ontzakoa etzanda ebakitzen. Azkenean, 60 ontzako sei enbor moztu beharko dituzte txanda librean. Jokoan dagoena ez da edozein gauza: igandeko bikote irabazlea zuzenean martxoaren 4an Azpeitian jokatuko den final handira pasako da. Bestalde, bikote galtzaileak beste aukera bat izango du Oñatin, otsailaren 18an, burutuko den finalerdian.\nfesta handiaGizonezko aizkolariez gain, baina, izango da zertaz gozatu Antzizarren. Izan ere, emakumezkoak ere arituko dira norgehiagokan. Hala ere, hauek bakarka lehiatuko dira eta bederatzi enbor bi izakera ezberdinetan ebaki beharko dituzte. Bigarren urtez antolatu dute emakume aizkolarien Eusko Label txapelketa eta honela emakumeen parte-hartzea bultzatzen jarraitzeko desioa azaldu dute. Banakako lehian, Irati Astondoa Zeanurikoa, Maika Ariztegi Iturengoa eta Nerea Sorondo Berakoa arituko dira.\nJaialdia borobiltzeko Urrezko harrijasotzaileen txapelketan Imanol Illarramendi Kortaberri izango da bere buruaren aurkako lehian. Hain zuzen, bi minutuko bi saio egin beharko ditu 175 kiloko harri errektangularrarekin eta 150 kilo kubikoarekin finalerako txartel bat lortzeko.


Pintxopotean abiatu dute Mintzalagunek aurtengo kanpaina - Mintzalaguna\nPintxopotean abiatu dute Mintzalagunek aurtengo kanpaina\nTopagunea Kategoria gabe 5 urria, 2018 0 Comment\nEgin jauzi! horixe da egunotan mintzalagunek lau haizetara zabaltzen ari diren mezua Euskal Herriko 22 herri eta eskualdetako pintxopoteetan elkartuta. Euskaraz lagunartean, modu eraginkorrean eta giro ezin hobean aritzeko gonbitea da.\nBeraiek ere egin zuten jauzi egun batez: euskaraz bizitzeko nahiagatik edo inguruan jende euskaldun gehiago izateko gogoak bultzatuta gehienek. Izan ere, mila arrazoi daude jauzi egiteko: bidean aurrera jarraitu nahi duzulako; zure beldurrei aurre egiteko,eskuraezina dirudien hori lortzeko, garaiz iritsi nahi duzulako, bat gehiago izateko, ospatzeko, jolasteko, oztopo bat saihesteko, edo oztopoa jolas bihurtu duzulako.\nEtxetik kalera bi jauzitan\nBaina inor inoiz ez da damutu une egokian jauzi egin izanaz: hogeita bost urte bete dituzte mintzalagunek astero 120 herritan elkartuz, elkarrekin euskaraz egiteko. Mila taldetik gora dira martxan eta, gaur egun, mintzalagunen sarea 6000 lagun baino gehiagok osotzen dute. Horiek guztiek, une batean, jauzi egin zuten: etxeko bakardadetik taldeko girora lehendabizi eta, taldeko konplizitateaz, kaleko erabilerara gero.\nAurtengo ikasturtean, gainera, aukera bikaina izango dugu taldetik kalerako jauzi hori emateko: Euskaraldia. Azaroaren 23tik abenduaren 3ra beste milaka belarriprest eta ahobizirekin batera elkartuko gara, euskaltzale guztiok batuko gaituen erronka batean. 11 egunez, euskaraz arituko da Euskal Herria! Herri, auzo, familia, lantegi askotan euskaraz aritzen hasteko lehen pausoa izango da. Jauzi handi bat emango dugu elkarrekin, euskaraz bizitzeko.\nEgin jauzi eta eman izena\nEuskaraz gehiago hitz egitea nahi baduzu, edo euskaraz hitz egiteko gaitasuna landu nahi dutenei laguntzea, egin jauzi! Mintzapraktika bospasei laguneko taldetan elkartuta egiten da eta parte hartzeko bi baldintza bete behar dira: euskaraz komunikatzeko gai izatea eta astean ordubetez elkartzeko prest egotea.\nAdiskide giroan arituko zara hizketan eta pixkanaka somatuko duzu mintzapraktikaren efektua: kalean ere imajinatzen ez zenuen hamaika pertsonekin hasiko zara euskaraz hitz egiten.\nIzan ere, esperientziak erakutsi digu hizkuntza bat bidelagunekin batera ikasten bada, orduan indartzen dela haren erabilera. Ba al zenekiten? Mintzalagunek herriz-herri egiten duten lanari esker, euskal hiztunak ugaritzen dira, harreman sare berriak sortu eta euskaraz aritzeko gune berriak irabazi.\nMintzapraktika egitasmoetan izena emateko aukera eta informazioa herri edo eskualdeko euskara elkartean, euskaltegian, Udalean edo www.mintzalaguna.eus gunean duzu eskura.\nEskatzen duena baino gehiago ematen duelako bueltan, 6000 mintzalagunek baino gehiagok jauzi egiten jarraitzen dute.\n← Egin jauzi eta bihurtu mintzalagun!\nAbenduaren 8an irteera Durangoko Azokara! →


Ulma Packaging-ek 100 langile kontratatuko ditu hamar hilabetetan - Debagoiena - Goiena.eus\nEneko Azurmendi 2018-09-20 17:35\nGoribar auzoko planta handitu egingo dute, "ia bikoiztu".\nHamar hilabete inguruko epean 100 langile inguru kontratatzea aurreikusten du Ulma Packaging-ek, enpresaren etengabeko hazkundea dela eta. Profil askotariko langileak izango dira, beharra ere arlo ezberdinetan dagoelako, Ulma taldearen esanetan. Bestalde, Goribar auzoko planta handitzeko lanak hasi dituzte dagoeneko.\nKontratazioak "aurreikusitako beharren arabera" egingo dituztela azaldu du Ulmak. "Hazkundea arlo guztietan gertatzen ari da; beraz, behar ditugun eta behar izango ditugun langileen profila askotarikoa izango da".\nHala, ingeniariak, proiektu gestoreak, Lanbide Heziketako langileak, teknikariak, muntatzaileak, produktu industrialen salerosketan adituak, galdaragileak, eta abar izango dira kontratatuko dituztenak.\nKontratazio berrien zati garrantzitsu bat ikasleei eta titulazioa eskuratu berri dutenei zuzenduta egongo da. "Izan ere, guztientzako tokia dago hemen. Esperientzia handiko jendea daukagu, baina talentu gazteen beharra ere badugu".\nPlanta berria handitzen\nUlma Packaging-ek Oñatiko Goribar auzoan duen planta handitu egingo dute. Egun, eraikinak 5.000 metro karratu ditu; alboan 4.000 metro karratuko eraikin bat gehituko zaio. Beraz, "ia bikoiztu" egingo dute Goribarko planta. "Packaging izaten ari den hazkundearen erakusle da planta berria ere txiki geratu izana".\nDagoeneko hasi dituzte planta handitzeko lanak. Aste honetan hasi dira alboan zegoen eraikina botatzen, eta ondoren ekingo diete eraikina handitzeko lanei. Alberdik adierazi duenez, 2019ko uda aurretik amaitu gura dituzte plantaren handitze lanak, "ekain alderako edo".


Surf ohola jasangarrien bila - Orio - Karkara.eus\nSurf ohola jasangarrien bila\nIntza Unanue Arruabarrena 2020-02-06 09:30\nMondragon Unibertsitateko ikasleek zortzi aste pasa dituzte surf ohola jasangarriak lortzeko buru belarri lanean. Hala, ingurumenarentzat kaltegarriak diren materialak ordezkatzea lortu dute.\nKartoiz eginiko surf taula jasangarriak sortu dituzte Mon- dragon Unibertsitateko ikasleek, eta, tartean dira Aitor Atorrasagasti eta Mikel Atxega oriotarrak. Prozesu Industrialetako Ekoteknologien Ingeniaritza graduko hirugarren mailako ikasleek ahalik eta ohola jasangarriena sortzea izan dute helburu proiektu horretan. Atorrasagasti eta Atxegak, beste taldekideekin batera, surf taulak eraldatzea erronkatzat hartu, eta ingurumenarentzat kaltegarriak diren materialak beste batzuekin ordezkatzea lortu dute, material horiek igortzen duten karbono dioxido isurketa murriztuz.\nBegia nukleoan jarrita\nSurf oholak sortzeko erabiltzen diren poliuretanoa eta poliestirolak ingurumenean sortzen duten eragin kaltegarria murriztea izan da hasieratik ikasleen erronka, eta kartoizko nukleoak eraiki dizkiete surf taulei. Guztira, diseinu eta modelo ezberdineko hiru taula egin dituzte gazteek: Fish 5'5"-a, Fish 6'4-a eta Thruster 6'0-a.\nZortzi asteko lana\nBi hilabetez lanean jardun ostean, bost ikaslez osatutako hiru taldek proiektuaren bideragarri- tasuna probatu zuten pasa den astean Kontxako hondartzan, Donostian.Talde bakoitzak hamar minutu izan zituen taulak uretan erabiltzeko eta beste edozein surf oholek bezala funtzionatzen zutela erakusteko.\nOro har, proiektuak emaitza «oso positiboa» izan duela eta ondorio «interesgarriak» atera dituztela diote oriotarrek. «Izan ere, nahiz eta ohiko materiala ordezkatzeko erabilitako kartoia aurrekoa baino ahulagoa izan, hasiera batean, taularen funtzionamenduak berbera izaten jarraitzea lortu dugu», esan dute. Hala ere, gazteek adierazi dute ez dela behin betiko emaitza: «Akats batzuez ohartu gara olatuen gainean froga egiterakoan. Etorkizunerako hainbat aldaketa txiki beharko lituzke taulak».\nOrain arte, produktuaren nukleoan soilik jarri dute begia, izan ere, kanpoko azala zuntz eta epoxi deritzen diren materialekin osatu dute, ohikoa den bezala: «Hurrengo pausua kanpoko azalaren materialarekin lanean jartzea izango litzateke, aztertu eta jasangarriagoa den beste material batez ordezkatzeko».\nIkasleek aldaketarako bidea argi eta garbi ikusten badute ere, produktua merkatura zabaltzeko ideia «oraindik potoloegia» dela baieztatu dute, akatsak zu- zendu eta hobekuntzak egiteak «lan handia» eskatzen duela uste baitute. Hala ere, ez diote aterik itxiko proiektuari. Izan ere, prozesuan zehar ikasle asko ohartu dira landu duten arloa «ikaragarri» gustatzen zaiela; horregatik, etorkizunera begira, aukerak aztertzen jarraitzeko «gogotsu» daude gazteak.


About: Joan V.a Bretainiakoa\nJoan V.a Ausarta edo Joan V.a Monfortekoa (frantsesez: Jean V; bretainieraz: Yann V edo Yann al Kadarn; 1339 - 1399ko azaroaren 1a) Bretainiako dukea izan zen. Joan Monfortekoaren semea zen eta Karlos Bloiskoa garaitu eta hil zuen Aureyko guduan (1364). Ingalaterrako koroaren alde jokatu zuen Ehun Urteko Gerraren garaian, eta horretaz baliatu zen Karlos V.a Frantziako erregea Bretainiaz jabetzeko (1368). Dirutza izugarri bat ordaindu behar izan zion Frantziako erregeari Bretainiaren truke. 1386an Joana Nafarroakoa ezkondu zuen.\nJoan V.a Ausarta edo Joan V.a Monfortekoa (frantsesez: Jean V; bretainieraz: Yann V edo Yann al Kadarn; 1339 - 1399ko azaroaren 1a) Bretainiako dukea izan zen. Joan Monfortekoaren semea zen eta Karlos Bloiskoa garaitu eta hil zuen Aureyko guduan (1364). Ingalaterrako koroaren alde jokatu zuen Ehun Urteko Gerraren garaian, eta horretaz baliatu zen Karlos V.a Frantziako erregea Bretainiaz jabetzeko (1368). Dirutza izugarri bat ordaindu behar izan zion Frantziako erregeari Bretainiaren truke. 1386an Joana Nafarroakoa ezkondu zuen. (eu)\nJoan V.a Bretainiakoa (eu)\ndbr:Joan V.a Bretainiakoa\nwikidata:Joan V.a Bretainiakoa\ndbpedia-cs:Joan V.a Bretainiakoa\ndbpedia-de:Joan V.a Bretainiakoa\ndbpedia-el:Joan V.a Bretainiakoa\ndbpedia-es:Joan V.a Bretainiakoa\ndbpedia-fr:Joan V.a Bretainiakoa\ndbpedia-id:Joan V.a Bretainiakoa\ndbpedia-it:Joan V.a Bretainiakoa\ndbpedia-ja:Joan V.a Bretainiakoa\ndbpedia-pl:Joan V.a Bretainiakoa\ndbpedia-pt:Joan V.a Bretainiakoa\ndbpedia-wikidata:Joan V.a Bretainiakoa


Boigneville - Wikipedia, entziklopedia askea.\nBoigneville Frantziako udalerria da, Essonne departamenduan dagoena, Île-de-France eskualdean. 2013an 422 biztanle zituen.\nJean-Jacques Boussaingault (en)\n48°20′08″N 2°22′18″E / 48.3356°N 2.3717°E / 48.3356; 2.371748°20′08″N 2°22′18″E / 48.3356°N 2.3717°E / 48.3356; 2.3717\nPrunay-sur-Essonne, Le Malesherbois, Nangeville, Orveau-Bellesauve, Nanteau-sur-Essonne, Buno-Bonnevaux, Champmotteux eta Malesherbes\n195 (%50.4) 194 (%50.1)\n2007an Boigneville udalerrian erroldatutako biztanleak 422 ziren. Familiak 168 ziren, horien artean 48 pertsona bakarrekoak ziren (28 bakarrik bizi ziren gizonak eta 20 bakarrik bizi ziren emakumeak), 52 seme-alabarik gabeko familiak ziren, 48 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 248 etxebizitza zeuden, 175 familiaren etxebizitza nagusia ziren, 49 bigarren erresidentzia ziren eta 24 hutsik zeuden. 209 etxeak ziren eta 38 apartamentuak ziren. 175 etxebizitza nagusietatik 119 bere jabearen bizilekua ziren, 46 alokairuan okupaturik zeuden eta 10 doan lagata zeuden; 11 etxek gela bat zuten, 11 etxek bi zituzten, 26 etxek hiru zituzten, 32 etxek lau zituzten eta 95 etxek bost zituzten. 126 etxek euren parking plaza propioa zuten azpian. 79 etxetan ibilgailu bat zegoen eta 77 etxetan bat baino gehiago zituzten.\nBoigneville udalerriko biztanleria-piramidea 2009an .\n2007an lan egiteko adina zuten pertsonak 280 ziren, horien artean 210 aktiboak ziren eta 70 inaktiboak ziren. 210 pertsona aktiboetatik 193 lanean zeuden (114 gizon eta 79 emakume) eta 17 langabezian zeuden (7 gizon eta 10 emakume). 70 pertsona inaktiboetatik 21 erretiraturik zeuden, 28 ikasten zeuden eta 21 "bestelako inaktibo" gisa sailkaturik zeuden.\n2009an Boigneville udalerrian 172 unitate fiskal zeuden, 407,5 pertsonek osaturik. Pertsona bakoitzeko diru-sarrera fiskalaren mediana urteko 22.528 euro zen. \n2007an zeuden 15 komertzioetatik, 4 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 2 ostalaritza eta jatetxe enpresak ziren, 3 zerbitzu enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 4 zerbitzu publikoetatik, 2 igeltseroak ziren, 1 ile apaindegia eta 1 jatetxe.\n2000. urtean Boigneville udalerrian 8 nekazaritza-ustiategi zeuden.\nPrunay-sur-Essonne (2,4 km)\nBuno-Bonnevaux (3,1 km)\nChampmotteux (3,8 km)\nNanteau-sur-Essonne (4,2 km)\nGironville-sur-Essonne (4,3 km)\nNangeville (4,6 km)


Bera Bera - Berriak\n17 Abendua 2003\nJUBENILAK GARAIPEN ERRAZA LORTU ZUTEN SESTAO AURREAN 32-14\nIgandeak 14ean 10,00tan Bidebietan jubenilak Sestao taldearen aurka partidu erraza jokatu zuten eta etxekoak hasieratik bere nagusitasuna erakutsi zuten.Garaipen honekin donostiakoak lehen postua lortzeko borrokan dauden taldeen artean jarraitzen dute. Goleagile haundiena Nahiara Elgarresta izan zen 15 golekin.\nKADETEAK ERMUA TALDEA 30-8 EMAITZAREKIN GAINDITU ZUTEN.\nLarnbatak 13an 12,30tan Bidebietan kadeteak Ermua taldearen aurka garaipen erraza lortu zuten. Emaitza honekin sailkapeneko buruan mantentzen dira aste bat gehiago. Golegile haundiena Enara Martinez izan zen 14 golekin.\n10 Abendua 2003\nBERRIZ ERE ESKUBALOIKO BASE TALDEETAKO LAU JOKALARI EUSKADIKO SELEKZIORA DEITUAK IZAN DIRA.\nNahiara Elgarresta eta Roxana Citu jokalari jubenilak, eta Amaia Cercadillo eta Enara Martinez jokalari kadeteak, Euskadiko selekziora deituak izan dira, urtarrilan jokatzen diren selekzioetako txapelketak prestatzeko. Aukera honetan jubenilak Askartzan (Bizkaia) konzentratuko dira eta kadeteak berriz Gasteizen. ¡¡¡ZORIONAK ETA ZORTE ON!!!\nKADETE TALDEAK ERMUAREN AURKA JOKATZEN DU LARUNBATEAN BIDEBIETAN\nLarunbatean, 12,30tan Bidebietan, Bera Bera kadete taldea eta Ermua taldea aurka jokatuko dute, eta sailkapeneko agintea mantentzeko partidurik galdu gabe, donostiakoak garaipenaren bila irtengo dira.\nJUBENILAK SESTAO TALDEAREN AURKA JOKATUKO DUTE HURRENGO IGANDEAN BIDEBIETAN\nIgandean 10,00etan Bidebietan, Bera Berako talde jubenilak Sestao taldearen aurka jokatzen du, sailkapeneko azken postuan aurkitzen den taldea da eta donostiakoak garaipena lortu beharko dute ligako goiko postuetan mantentzeko.\nRT @Gipuzkoa_MD: Okelan y Gesalaga seguirán apoyando un año más al @BalonmaBeraBera 👏👏 https://t.co/fHpPOhSsvi https://t.co/RblliQRA2S\nHasta el momento os hemos dado ocho renovaciones, dos bajas y dos altas... hoy... otra renovación, también importan… https://t.co/2KNuOgqHr9\nOrain arte zortzi jokalarien luzapen berri eman dizkizuegu, bi baja eta beste bi fitxaketak... gaurkoan... beste al… https://t.co/uq1rOFoXt5\n@Oscarbadallo @docecastro Pues... tienes razón! La veteranía es un grado y ante el rejuvenecimiento de la plantill… https://t.co/KfvxZVAvr0


Diego San José gidoilari irundarrak Komedia Telesail Onenaren Feroz saria jaso du – Irunero\nDiego San José gidoilari irundarrak Komedia Telesail Onenaren Feroz saria jaso du\nPosted on 2021(e)ko martxoak 25 by Irunero\nDiego San Josék komedia telesail onenaren Feroz saria jaso du “Vamos Juan” telesailarengatik.\nTelesailaren bigarren denboraldia 2020ko martxoaren amaieran estreinatu zen, konfinamendu erdian. Saria jasotzerako orduan gidoigile irundarra eskerrak emateko hitzaldian bere jaioterria gogoratzeko tartea aurkitu zuen, hitzaldiaren amaieran oihartzun berezia izan duten “aupa Irun, gora San Marcial” hitzak ahoskatuz.\nFeroz sariaren bitartez zure lana eta esfortzu guztia saritu dela uste duzu?\nBai, oso erraza da sariek garrantzirik ez dutela esatea, baina, noizean behin sariren bat jasotzea beharrezkoa dela uste dut. Honela, babesa sentitzeaz gainera, lana egiterako orduan izandako zalantzak edo gauzak gaizki egiteko beldurra gainditzea lortzen dugulako eta, gutxienez, egun batzuetan zehar galdutako ziurgabetasunak usatuz konfiantza berreskuratzea lortzen dugulako.\nSariak oihartzuna izan du Irunen sari-banaketan zure jaioterriari egin zenion aipamenarengatik?\nFeroz saria jasotzerakoan eman nuen hitzaldiak ez dut uste sare sozialetan hainbesteko oihartzuna izan duenik. Bai ordea, sari-banaketaren ostean aspaldia haiekin hitz egiten ez nuen jende ezagun asko nirekin kontaktuan jarri dela nabaritu dut. Horien artean, Irungo Anakako eskolako ikaskideak izan zirenak edo nire auzoa izan zen San Miguel auzoko bizilagunak nirekin harremanetan jarri dira, azken finean, urteren poderioz pertsona askorekin harremana galdu dudala konturatu naiz. Beraz, Feroz saria jasotzeak, beste gauza batzuen artean, aspaldian hitz egin ez nuen jende ezagunarekin harremana berreskuratzeko aukera ematen dit. Horrela, iraganean nire lagunak izan ziren pertsonak egun oraindik nire lorpenak jarraitu eta horiengatik pozten direla egiaztatu ahal izan dut.\nHortaz, Irungo hiriarekin lotura hori mantentzea gustuko duzu?\nBai, izan ere, bereziki ezaguna edo handia ez den Irun bezalako leku batean jaiotzen zarenean, noizbehinka zure hiria gogoratzea pozgarria dela uste dut. Jende askok Irun hitzez ezagutu edo entzuna du, baina, gutxi dira noizbait bertan egon direnak. Adibidez, guztiok Madril bezalako hiriak ezagutzen ditugu eta azalpen gutxi eman behar da horrelako hiri handien inguruan hitz egiteko. Horregatik, besteei Irun ezagutarazteko aukera aprobetxatzeaz gainera, nik neuk nire hiria gogoratzeko modua dela uste dut.\nLaster Irundik bisita egiteko asmoa duzu?\nJende askori gertatzen zaion moduan, joan den urteko martxotik etxera itzultzeko gogo asko dauzkat, baina, bidaiak ahal zein beste murrizteko ahalegina egiten ari naiz nire gurasoak babesteko. Gabonetan etxera itzuli nintzen, munduko segurtasun neurri guztiak hartuz, nahiz eta horrelako bidaiek esfortzu eta ardura berezia eskatzen dute. Horregatik, nire gurasoek txertoa jasotzea gustatuko litzaidake, nire bisitek haiek arriskuan jarri ez ditzaten.\n“Vamos Juan” pandemia hasieran estreinatutako telesaila izan dela nabaritu duzue?\nEz nuke esan nahi pandemia lagungarria izan zaigunik, pandemiak orokorrean gauza negatiboak direlako. Hala ere, etxean giltzapetuta egon ginen hilabete horietan telesailak, filmak edo fikzioa oso lagungarriak izan ziren etxeko lau paretetatik ateratzeko. Berezia izan zen horrelako une kezkagarri eta zalantzagarri batean komedia telesaila estreinatzea. Nire ustez, barre egiterakoan beldurrak usatzen ditugu, eta une konplexuetan komedia kontsumitzea lagungarria izan daiteke.\nZailtasunen gainetik, sariek kultura ekoizten jarraitzen dela oroitarazten diote gizarteari?\nBai, ezinezkoa da kultur ekoizpena guztiz etetea, kultura gizartearen arima, memoria eta lekukoa baita. Liburu edo dokumentazio historikoaz gainera, kultura denboran atzera egiteko modua izan daiteke. Hortaz, ezinezkoa iruditzen zait kultura guztiz etetea, hau da, gizartean antzerki, film edo bestelakoen ekoizpenarekin amaitzea.\nOraindik gizartean gidoigileen lana behar beste aintzat hartzen ez dela uste duzu?\nPixkanaka irudi horrekin apurtzen ari garela uste dugu. Esaterako, Ingalaterran edo Estatu Batuetan gidoigileen lana gehiago goraipatzen da. Azken finean, gidoigileen lana inoiz ez zuzendari baten lana bezain ezaguna izango. Dena den, horrelako sarien bitartez gidoigileen lana zabaltzeaz gainera, gure ekoizpenak ezagutarazten dira, ordura arte ezagutzen ez zituzten pertsonen belarrietaraino iritsiz. Horrela, jendea orain arte gidoigileei kasu gutxi egiten zitzaigula konturatu da.\nGidoigileen altxorrak ideiak dira. Nola moldatzen zara ideiak falta zaizkizunean?\nGidoigileentzat okerrena egun txar bat izatea da eta, ondorioz, lanerako txarra izango den aste oso batean bihurtzea. Bestetik, gidoigile gisa, egun bereziena benetan ideia onak edo gauzak bururatzen zaizkizun eguna da, beraz, ideiak falta diren egun horiek kudeatzen ikasi behar dugu. Adibidez, pelikula batek bataz beste ordu eta erdiko iraupena badu, normalean, urte osoko lana behar da. Izan ere, urte oso batean badira ideiarik gabeko momentuak edo azkenean ezertarako balio ez dutenak.\nZure gidoiak idazterako ideiak bilatzerakoan, inoiz Irunen horretarako inspirazioa aurkitu duzu?\nEz, ez zehazki. Azken finean nire iragana besterik ez da. Dena den, gure iragana eta jaioterriak gure izateko modua baldintzatzen dituela uste dut. Hortaz, Irunen bizitako garaik egun nire izateko eta pentsatzeko eran iragana izan zuela esango nuke, horregatik, ez dut Irunen pentsatu behar, ni neu Irun naizelako eta nire behatzetan dagoelako zerbait idazten dudan bakoitzean.\nZeintzuk dira zure hurrengo proiektuak?\nBorja Cobeagarekin telesail berri bat idazten ari naiz, fikzioan eta komedian oinarrituta dagoena. Telesail hori urte honen amaieran grabatu eta datorren urtean estreinatu beharko litzateke. Hortaz gain, dena ondo badoa, hemendik gutxira joan den urtean idatzitako komediazko film baten grabaketa hasi beharko litzateke eta datorren urtearen hasieran estreinatuko litzateke. Beraz, gauzak horrela, 2022. urtean pare bat proiektu estreinatuko ditudala dirudi.\nPosted in ElkarrizketaTagged Diego San Jose, elkarrizketa, Feroz Sariak, Gidoigilea, irun, irundarra, irunero, Komedia Telesail Onena, Vamos Juan\nAurrera doa Badoa Behe Bidasoko banaketa kooperatiba berria\nJuanjo Acosta, Aita Mari ontziko bigarren ofiziala: “Portura iritsi berritan oraindik burua itsasoaren beste muturrean duzula sentitzen duzu”\nFernando Vergara, Estudio Goverreko argazkilaria: “Argazkiak urtero hiriko festetan gertatzen denaren lekuko zuzenak dira”\nIñaki Ruiz de Eguinoren obrak Menchu Gal aretoan ikusgai egongo dira ekainaren 6ra arte\n2020an zehar HAZ bulegoaren zerbitzuak egotu ziren hiritarrei arreta eman ahal izateko


Garapenean dauden futbolarien ezaugarri antropometriko eta fisiologikoak - EDTB\nGarapenean dauden futbolarien ezaugarri antropometriko eta fisiologikoak\nGil Orozko, Susana María (2004) Garapenean dauden futbolarien ezaugarri antropometriko eta fisiologikoak. Other thesis, Euskal Herriko Unibertsitatea.\nFutbolari buruzko ikerlan gehienak punta-puntako jokalari nagusiei buruzkoak dira, horrela informazio gutxiago dago futbolari gazte eta ez-elitekoei buruz. Ikerlan honen helburua adin ezberdinetako futbolarien ezaugarri antropometrikoak eta fisiologikoak ikertzea izan zen. Bestetik, futbolarien aukeraketa prozesua aztertu genuen.\nHorretarako, bost mailatako 241 futbolarik parte hartu zuten. Talde bakoitzaren batezbesteko adina 14.6, 15.4, 16.2, 17.8 eta 21.5 izan zen. Jokalariei neurri antropometrikoak hartu genien; besteak beste, pisua eta altuera, gantz tolesturak, hezur diametroak eta gorputz-adarren perimetroak. Horrela, gantz, hezur eta gihar pisuak, eta portzentajeak, kalkulatzeko. Horretaz gain, bakoitzaren somatotipoa estimatu genuen; endomorfia, mesomorfia eta ektomofia, alegia. Bestetik, parametro fisiologikoak neurtu genizkien: 1- Erresistentzia: oxigeno kontsumo maximo absolutua eta erlatiboa kalkulatzeko, Astrand-en test zikloergometrikoaren bidez, 2- Abiadura: 30 m. leuneko frogarekin, 3- Bizkortasuna: zigi-zagako froga baten bidez (30 m. gehi 10 kono) eta 4- Indarra: hiru jauzi mota egin zituzten Boscoren Plataforman (makurtutako jauzia, mugimenduaren aurkako jauzia eta erorketa jauzia).\nIkerlanean futbolarietan hazkunde prozesu normala gertatzen dela ikusi genuen; baina, futbolariak populazio orokorreko gazteak baino handiagoak ziren. Ziur asko futbolerako handienak aukeratzen direlako: genetikoki handienak, heltze goiztiarra dutenak edota urtearen hasieran jaioak. Adinean zehar somatotipoa egonkor mantentzen zen, mesomorfia nagusi izanik. Salbuespena jokalari gazteenetan zegoen: meso-ektomorfoak ziren eta. Hau muskulu kantitatea oraindik guztiz garatu gabe dutelako izan daiteke, eta horrela ere gertatzen da populazio orokorrean. Bestetik, populazio orokorreko gazteen endomorfia altuagoa da (hau da, gantza) eta mesomorfia baxuagoa (muskulua).\nErresistentzia, abiadura eta indar esplosiboa adinarekin hobetzen zihoazen; aldiz, bizkortasuna heldutasuna amaitzean hobetzen zen, bakarrik. Antza denez, heldutasun neuromuskular osoa beharrezkoa da bizkortasunaren mailarik altuena lortzeko; eta hau, heldutasunarekin dator.\nGantzak proba guztietan eragin negatiboa zuen, bereziki behealdeko gorputz-adarretako gantz kantitateak. Abiaduran eta jauzietan muskuluak, eta batez ere, behealdeko gorputz-adarretakoak zuen eragin positiboa, hau adinarekin erlazionaturik bazegoen ere, adinak ez zuen hobekuntza guztia azaltzen.\nAdin talde batetik hurrengora pasatzeko aukeratuak ziren futbolariak tamainaz handiagoak eta bizkorragoak ziren, erresistentzia hobeagoa zuten eta gantz gutxiago; kanporatuak ziren jokalarien aldean.\nFutbolarien %68-a urtearen lehenengo seihilean jaioak ziren. Berezitasun hau maila guztietan ikusi genuen. Urtearen lehen seihilean jaiotakoak altuagoak, handiagoak, eta gihartsuagoak ziren bigarrenekoak baino; batez ere, 14 urtekoen taldean. Horrez gain abantaila kognitiboa ere duten ikertzea interesgarria litzateke.\nHorrela, futbolean aukeraketa prozesu zorrotza gertatzen da: futbolerako gazterik handienak aukeratzen direlako: genetikoki handienak direnak, garapenean aurreratuak daudenak edota kronologikoki nagusienak (urtearen lehenengo hileetan jaio direnak). Beraz, aukeraketa prozesuak arretaz hartu beharko lirateke batez ere adin erabakigarri hauetan. Entrenatzaileak adin talde berdineko jokalarien artean zaharrenak, edota, hazkunde aurreratuagoa dutenak (hazkunde goiztiarra) aukeratzen egon daitezkeelako. Eta, gazteago edo hazkunde berantiarra duten jokalariak, nahiz eta talentudunak izan kanporatu eta baztertu daitezke, euren aukera guztiak murriztuz.\nIkerlan hau Basurtuko Institutu Medikoa (UPV-EHU) eta Arenas Club de Getxo-ren arteko hitzarmenari ezker egin zen, Bizkaiko Foru Aldundiko Bizkaia-Bizkaialde Fundazioaren babesarekin\nLife Sciences > Human physiology > Fisiología del ejercicio\nLife Sciences > Anthropology (physical) > Composición del cuerpo\nMedical Sciences > Other medical specialities\nLife Sciences > Plant Biology (Botany) > Fisiología de la maduración\nUPV/EHU > Medicina y Odontología > Fisiología\nDirector Jon Irazusta Astiazaran,


Euskal taldeen partaidetza oparoa izango da Donostiako 48. Heineken Jazzaldian - GARA\nEuskal taldeen partaidetza oparoa izango da Donostiako 48. Heineken Jazzaldian\nUztailaren amaieran ospatuko den Donostiako 48. Heineken Jazzaldian parte hartuko duten euskal musikariak zeintzuk izango diren iragarri zuten atzo antolatzaileek. Guztira 32 kontzertu eskainiko dituzte.\nHorietatik hemezortzi taldeak dira; hamar hautaketa-prozesu baten bidez aukeratutakoak, bost iaz disko bat kaleratu zutelako eta beste hirurak Jazzaldiaren eta Musikeneren arteko hitzarmen baten ondorioz.\nHautake-prozesuak urtarriletik apirilera bitartean iraun zuen eta hiriko txoko desberdinetan eskaini zituzten doako kontzertuak ikusi ostean hartu dute erabakia arduradunek. Honakoak dira jaialdian parte hartuko duten taldeak: Pablo Campos Trio, Sky Beats, Seminal Jazz, Maldataskull Trio, De 2 en Blues Band, La Prima Janis, North Atlantic Jazz Connection, Roberto Nieva with Strings, Borja Arias Trio eta Paul San Martín.\n2012an diskoa atera zuten taldeen artean bost aukeratu dituzte euren lanak jendaurrean aurkezteko. Hala, Jeronimo Martin Seikoteak «Quinoa» ekarriko digu, Iñaki Dieguezek «Birak», Gregario de Luxek «Hallelujah! (I wanna shout)», Satxa Soriazu & Jorge Abadiasek «Zuri» eta Belcebluesek «Diabulus in musika». Hauek uztailaren 24 eta 28 bitartean ospatuko den jaialdiaren egitaraua osatuko dute.\nIbilbide luzeko taldeak\nHoriez gain, ibilbide luzeko euskal taldeek ere parte hartuko dute. Adibidez, uztailaren 26an San Telmo museoan Beñat Achiary baxenabartarra izango da. Iñaki Salvador Donostiako pianistak ere izango du Jazzaldian jotzeko aukera, oraindik data eta agertokia zehaztu ez badute ere. Mikel Azpiroz organista, berriz, jaialdiaren azken egunean arituko da «Gaua» disko berria aurkezten.\nIgelaren Bandak ere disko berria aurkeztuko digu jaialdian, «Preguntatxo bat» izena daramana. Ipar Euskal Herritik datozen Gabacho Maroconnectionek, ordea, jazza eta Marokoko folklorearen arteko fusioa proposatuko digu.\nAipatzekoak dira ere hautatutako Musikeneko hiru taldeak; Four Corner Quartet, Elandio Diaz & Natanael Ramos Quintet eta No Güeif Quartet.\nAmaitzeko, Klub Nautikoko terrazan, Nauticool-en, arituko diren DJen zerrenda zabaldu zuten. Horiek izango dira Teenage Caveman, Ayo Silver!, Katza, Kubik, Ishmaël Sustraivibez, Gallinero All Stars, Katuarraiak Kolektiboa, Makala Jazz Funk System eta Global Funk.


EH BILDU Gasteiz\nEH Bilduk oso ezegokitzat jo du Hedegile kalean adinekoen egoitza pribatu bat baimentzeko tramitea martxan jartzea\n«Erresidentzia pribatuek porrot egin dute osasun larrialdi honetan. Ezin dugu orain arte bezala jarraitu. Kontrol publiko handiagoa eta hurbiltasuna izango duen eredua behar da, non adinekoak egoitzetara bidaltzea ez den izango ez negozio bat ez lehen aukera», adierazi du Rocio Vitero zinegotziak\nEH Bilduk egungo krisi sanitario, sozial eta ekonomikoari irtenbide partekatu eta adostua ematearen alde egin du\nMiren Larrion EH Bilduko bozeramaileak azpimarratu duenez, "Oraindik ez da gainditu epidemiak eragindako osasun krisia, eta, zoritxarrez, krisi sozial eta ekonomiko bat iritsiko da honen ondorioz. Egoerari aurre egiteko beharrezkoa da udalean batzorde berezi bat martxan jartzea, udalerriko eragile sozial, ekonomiko, sindikal edo kultural guztiei irekia".\nEH Bilduk Covid-19ak sortutako osasun krisiaren jarraipena egiteko Batzorde Berezi baten sorrera eskatu du\nBatzorde Berezia jardunean egongo da osasun-krisiak iraun bitartean edo, gutxienez, urtea amaitu arte, eta bertan Covid-19ak eragindako izurritearekin eta haren ondorioekin lotutako gaiak, txostenak, proposamenak eta neurriak aztertu, landu eta partekatuko dira.\nEH Bilduk deitoratu du Vitalquilerreko etxebizitzak inbertsio funts bati saldu izana eta azalpenak eskatuko ditu\nFelix Gonzalez zinegotziak salatu du erabaki txarra dela etxebizitza politikaren kontrola eta kudeaketa publikoa ahultzen dituelako. Gainera, kritikatu du bankuaren iluntasuna erabakiak hartzerakoan


Baina ez zen halakorik gertatu. Lehengo saiaketan atera zen, eta Gurutze Gorrikoek Itziar itsasotik atera zut...\n...>bat izaten da konposatuen bildumak hartzea eta saiaketa masiboak egitea, funtzionatzen duten lau edo bost molekula ...\nAsel Luzarraga idazle eta blogari euskalduna Txilen atxilotua dago. Egilea(k) ERREDAKZIOA. , Euskal Irrati Telebista 2010 (1)\n...ustizia administrazioaren bulego baten kontra atentatu saiaketa leporatuta.\nAzpiegitura-sareak eta garapena. Egilea(k) ETXEBARRIA KEREXETA, Goio; FRANCO IBARZABAL, Helena; GARCIA RAMIRO, Begoña. , Udako Euskal Unibertsitatea 2002 (1)\n...ak: laguntza teknikoa, analitikoa,aholkularitza eta saiaketak. Mahastizaintzaren eta enologiaren arloko jarduera ofiziala...\n... bere saillean gogotik eki�az. Baiña agi danez, saiaketa guzti oiek ba-dute utsune agiri bat, gaitz ezagun bat: bako...\nWarwicken 2002. urteko saiaketak, aldiz, ondorio serioagoak izan ditu. Urrutiko kontrolaren ...\n...za bere saillean gogotik ekiñaz. Baiña agi danez, saiaketa guzti oiek ba-dute utsune agiri bat, gaitz ezagun bat: bako...\n...aztarna berriak, zientzia berrikuntzak eta prospektiba saiaketak landuko dituzte. Gertutasuna ardatzean, Euskal Herriko gaia...\nEzkerra eta kultura: Beti biharko uzten den eztabaida. Egilea(k) MATXAIN, Kepa. Argia, Komunikazio Biziagoa, S.A.L 2015 (1)\n... zuzenki beti, modu zeharkakoan sarritan. Eta saiaketa horiek minoritarioak izaten dira, jendearentzat ez direlako...\nGaur hasiko da Palominoren ustezko hiltzailearen kontrako epaiketa. Egilea(k) ERREDAKZIOA. , Euskal Irrati Telebista 2009 (1)\n...e gazte bati labankada bat emateagatik hilketa saiaketara leporatuta.\nOrduantxe egin nituen lehenengo saiaketak tresnarik batere gabe ikus daitekeen Andromeda galaxia aurk...\nIngurumen-kutsaduraren analisia. Egilea(k) ETXEBARRIA LOIZATE, Nestor; VALLEJO RUIZ, Asier; ZUAZAGOITIA REY-BALTAR, Dani; OMAR ONAINDIA, Jone; OLIVARES ZABALANDIKOETXEA, Maitane. , UEU - EHU 2014 (5)\n... 5.6. irudian adierazi den bezala. Zutabean atondutako saiaketei perkolazio deritze eta lixibiatzeko erreaktibo bat baino ge...\n... direnak, hartzailearen saiaketak, entzima-sustrato saiaketak eta immunosaiaketak. Metodo kuantitatiboei dagokienez, berr...\nEntzima-substratu saiaketak Immunosaiaketak\n...laren inhibizioan oinarritzen direnak, hartzailearen saiaketak, entzima-sustrato saiaketak eta immunosaiaketak. Metodo kua...\n...bidezko biltzearen adibidea: laukiak dira hasierako saiaketak, eta biribilak bigarren urratsean egindakoak.\nIztietako etorkinek bakean bizi nahi dute. Egilea(k) ERREDAKZIOA. , Euskal Irrati Telebista 2009 (1)\n...gon direnen artean, uztailaren 2ko bortxaketa saiaketaren ustezko biktima egon da. Gertaera horren ondoren hasi ziren...\nLan-merkatua eta gizarte-babesa. Egilea(k) OTAZUA GARMENDIA, Garikoitz. , Udako Euskal Unibertsitatea 2002 (1)\n...>Euskal Herri osoko patronalaren batasuna eratzeko saiaketaren bat izan zen arren, erakunde patronalek lurralde-banaketa a...\nNeurrirako osasun zerbitzuak, ordainduz gero. Egilea(k) CONSUMER. Consumer, Eroski S. Coop. 2005 (1)\n...dunaldia nahita etetea, buruaz beste egiteko saiaketan nozituriko kalteak, kirurgia estetikoa eta transplanteak di...\nOrkak eta ni. Egilea(k) , REC estudioa. ETB dokumentalak, Euskal Irrati Telebista 2008 (1)\n< saiaketak nahiko lasaiak dira.\n...a pisatu eta ontzi batean gorde da etorkizunean saiaketa desberdinetan erabiltzeko.\nSaiaketak porrot egiten zuen aldiro, autonomoak Mandubira joaten zire...\nUrko Gorriti izan da azkarrena II. Arrasate Sarian. Egilea(k) BIKUÑA, Mireia. , Goiena Komunikazio Taldea 2017 (1)\n...asterketa batera. Lehen kilometroetan ihesaldi saiaketa ustelak egon dira. 40. kilometro inguruan taldetxo bat osat...


Medikuntza eta Erizaintza Fakultatearen eraikin berriaren proiektuari emandako bultzada eta ENLIGHT unibertsitate partzuergoa, agintaldiko lorpen mugarriak\nNekane Balluerka errektoreak balantzea egin du klaustroan egin duen agerraldian. Argazkia: Tere ormazabal. UPV/EHU\nGaur goizean UPV/EHUko Klaustroaren ohiko bilera izan da Bizkaia Aretoan. Bileran erakundeko errektore Nekane Balluerkak 2019/2020 ikasturteko kudeaketa txostena aurkeztu du. Koronabirusaren pandemiaren ondorioz ezarritako segurtasun neurriak direla eta, ekitaldia erdipresentziala izan da: klaustrokide batzuk aretoan bertan izan dira, eta, gainerakoek, berriz, zuzenean jarraitu dute ekitaldia webgunearen bidez.\nKlaustroaren ohiko saio honetan unibertsitateko errektore Nekane Balluerkak iazko ikasturteko kudeaketa lanaren berri eman du, eta horren ostean azken lau urteotako (2017-2020) bere agintaldiaren balantzea egin du.\nNekane Balluerkak amaitzear duen agintaldiaren balorazioa egin du: «Uste dut epe honetako lanaren emaitza ona izan dela, argi eta garbi. Lorpen nagusien artean azpimarratuko nituzke, batetik, lortu dugun finantzazio konpromisoa hemendik gutxira Medikuntza eta Erizaintza Fakultatearen eraikin berria laster eraikitzeko; bestetik, Shanghaiko rankingean gora egin izana, munduko 400 unibertsitate onenen artean kokatu arte; eta, azkenik, goi mailako Europako unibertsitateen Enlight partzuergoa sortu izana beste unibertsitate batzuekin batera. Duda barik, Euskal Herriko Unibertsitateak badu erronkarik aurrean, baina uste dut lau urte hauetan urrats erabakigarriak egin ditugula norabide egokian».\nBere hitzaldian errektoreak aipatu ditu, halaber, 2020ko pandemiak ekarritako arazoak: «Uste dut gure unibertsitateak jakin duela egoera honi erabakimenez eta adorez aurre egiten —esan du— eta hala esan dezaket, horren meritua kolektiboa izan delako. Salbuespen bakanekin, unibertsitateko kide guztiok ahalik eta modurik onenean egin diogu aurre gure erakundeak bere historian pairatu dituen krisi larrienetako bati. Horregatik, une honetan nagusitzen den sentimendua harrotasuna da, unibertsitateko kideok elkarrekin egin dugun ahalegin eskergagatik. Niri dagokidanez, harrotasun horri gehitzen zaio honen erantzukizun handiko kargua bete izana gure unibertsitatean, bere ahalegin eta sakrifizioekin, bai, baina baita horrek aldean dakarren ikaskuntza eta ilusioarekin ere».\nBestalde, agintaldiaren balorazioan errektoreak nabarmendu du Erasmus Mundus kalifikazioa daukaten masterren kopurua handitu izana, bi izatetik zortzi izatera pasatu baitira. Horrekin UPV/EHU bihurtu da zigilu hori daukaten graduondoko gehien dituen unibertsitatea estatu espainiarrean. Agintaldi honetan titulu bikoitzak ere indartu dira; hala, 2016/2017 ikasturtean, horrelako bi ematen ziren, eta ikasturte honetan hamabi izatera heldu dira. Horien arteko bat ingelesez osorik ematen den lehen titulu bikoitza da. Era berean, prestakuntza duala ere bultzatu da, eta gaur egun hamar titulazio daude modalitate horretan. UPV/EHUk lau gradu berri ezarri ditu (azkenekoa Adimen Artifizialekoa), eta bi ikastegi atxiki berri dauzka: Goi Mailako Online Institutua eta Elías Querejeta Zine Eskola. Gainera, eskaintza hori osatu du zeharkako gaitasunen gaineko ikastaroen katalogo zabal batez. Berezko tituluen kopurua ere % 74 igo da.\nUrtean 11.000 praktika\nEra berean, agintaldi honetan UPV/EHUk Enplegagarritasunaren eta Praktiken Atala sortu da, laguntza logistikoa ematen diena fakultate eta eskolei ikasleen praktikak kudeatzeko, bai curriculumeko praktikak eta bai borondatezkoak. Azken lau urteotan praktiketan kolaboratzen duten enpresen kopurua % 24 hazi da, eta horri esker dibertsifikatu egin dira ikasleek urtean egiten dituzten 11.000 praktikak.\n2019-2022 aldirako Ikerketa Planaren esparruan, deialdi berriak diseinatu dira proiektu handiak sustatzeko, diziplina artekoak eta beste erakunde eta enpresa batzuekin lankidetzan egitekoak, belaunaldi berriari txanda hartzeko bultzada emanez.\nAtal honetan, azpimarratzekoa da UPV/EHUk bere historiako lehen Nobel sariduna kontratatu duela orain gutxi Donostia International Physics Centerrekin lankidetzan: Albert Fert fisikari frantsesa, hain zuzen.\nUne honetan, UPV/EHUk ikerketari lotutako 55 milioi euro inguru eskuratzen ditu urtean. UPV/EHUk eskuratutako itzulkina Horizon2020 Europako Programan parte hartzearen ondorioz 24 milioi euro inguru izatera iritsi da. Argitalpen zientifikoei dagokienez, azken lau urteotan % 34 hazi da Web of Sciencen indexatutako artikuluen kopurua. 2019an 3.800 argitalpen baino gehiago egon ziren, horietako % 55 lehen kuartilean kokatuak.\nSinatutako transferentzia kontratuen kopurua % 50 igo da, eta neurri berean handitu dira kontzeptu horretan lortutako sarrerak. Patenteak ere bikoiztu dira: urtean 22 patentetik gora egiten dira, eta oinarri teknologikoko bost enpresa sortzen dira urtean, bataz beste. 15 enpresa-ikasgela berri sortu dira, haietako bat UPV/EHU-Tecnalia lehen ikasgela teknologikoa.\nEgoera sanitario eta ekonomikoa konplikatua izanik ere, hiru azpiegitura zientifiko handi bultzatu dira: Micaela Portilla, Martina Casiano eta María Goyri guneak. Gainera, PharmaLabs 4.0 laborategiak sortu dira, eta sendotu da Fabrikazio Aeronautiko Aurreratuko Zentroa, 2017an inauguratua.\nNazioarteko mugikortasuna, gora\nNazioartekotzearen arloan, UPV/EHUk handitu egin du nazioarteko titulazio bikoitzen eskaintza, graduko bost titulazio bikoitz berrirekin eta masterreko hamar titulazio bikoitzekin. Azken lau urteetan, % 25etik gora hazi da ingelesez emandako graduko nahiz masterreko irakasgaien kopurua. Bestalde, pandemia gorabehera, ikasleen kanporako mugikortasuna % 13 igo da, eta barrurako mugikortasuna, berriz, % 6. Horrela, UPV/EHUko ikasleen % 22k seihileko bat egiten du gutxienez atzerriko unibertsitate batean, eta, hortaz, uste baino askoz lehenago gainditu da Europar Batasunak 2020rako jarritako % 20aren helburua.\nBere mintzaldian errektoreak azpimarratu du, bestalde, lehiaketa deialdi gogor batean UPV/EHUk bost milioi euroko babesa lortu duela ENLIGHTerako, hots, goi hezkuntzako maila handiko beste zortzi erakunderekin batera sortu duen Europako unibertsitateen partzuergorako.\nNazioartekotzeko ahalegin horretan sakontzearekin batera, UPV/EHUk eutsi dio euskararekin duen konpromisoari. Graduko nahitaezko irakasgaien % 98 euskaraz ematen dira, 2017an baino lau puntu gehiago.\nBestalde, hirukoiztu egin da euskaraz emandako berezko tituluen kopurua, eta % 6 igo da gure hizkuntzan egindako doktorego tesien kopurua. Era berean, «Doktore Euskaldunak» datu basea ere jarri da abian, eta dagoeneko 700 doktore inskribatu dira bertan. Gaur egun, irakasle-ikertzaileen % 61 euskara-gaztelania plaza elebidunetan daude, agintaldi honen hasieran baino 5 puntu gehiago. Azken lau urteotan unibertsitate mailako ia 300 testuliburu eta 60 ikasmaterial argitaratu dira euskaraz, besteak beste Hiztegi Juridikoa.\nGizarte politiken arloan ekimen asko daude aipatzeko. III. Berdintasun Planaren eskutik abian jarri dira ekimen zehatz asko, tartean genero indarkerien aurkako protokolo espezifiko bat. EHUagenda 2030ek Garapen Jasangarriaren Helburuak txertatu ditu unibertsitatearen zereginean. Eta III. Inklusio Planaren bidez, zabalagotu egin da unibertsitatearen jarduna eremu horretan.\nBestalde, errektorego taldearen asmoa izan da langileen lan baldintzak hobetzea, eta, ildo horretatik, finko bihurtu dira irakasle-ikertzaileen 447 plaza eta administrazio eta zerbitzuetako langileen 77 plaza. Nabarmentzekoa da 2018an lan eskaintza publiko bat onartu zela 38 plazarekin, eta 2019an beste bat administrazio eta zerbitzuetako langileen 635 plazarekin, UPV/EHUren historia osoan AZPkoei zuzendutako lan eskaintza publikorik handiena.\nAparteko aipamena behar duten bi ekimen egon dira azpiegituren arloan: batetik, Galdakao-Usansoloko ospitalea unibertsitateari atxiki zaio ospitale elkartu gisa, eta horri esker, gainera, Medikuntzako Gradu osoa euskaraz egin ahal izango da; bestetik, Medikuntza eta Erizaintza Fakultatearen eraikin berriaren proiektua mamitu da.\nHori guztia posible izan da, alde batetik, UPV/EHUren aurrekontua % 5,6 handitu delako, eta, bestetik, unibertsitateak Eusko Jaurlaritzarekin sinatu duelako 2019-2022 aldirako Unibertsitate Plana, non jasotzen den 1.350 milioi euroko finantzazioa egongo dela planaren lau urteetarako, eta administrazio eta zerbitzuetako langileen 100 lanpostu finkatuko direla.\nInprimatu La rectora de la UPV/EHU, Nekane Balluerka, hace un balance positivo de su mandato en el Claustro celebrado hoy


DAM: Zer da Aktiboen Kudeaketa Digitala? | Martech Zone\nDAM: Zer da Aktiboen Kudeaketa Digitala?\nAsteazkena, otsailak 15, 2012 Asteartea, maiatza 10, 2016 Nicolás Jiménez\nAktiboen kudeaketa digitala (DAM) aktibo digitalak irenstea, ohartzea, katalogatzea, biltegiratzea, berreskuratzea eta banatzea inguruko kudeaketa zereginetan eta erabakietan datza. Argazki digitalek, animazioek, bideoek eta musikak xede-eremuak erakusten dituzte Media aktiboen kudeaketa (DAM azpi-kategoria bat).\nZaila da horren alde egitea aktibo digitalen kudeaketa agerikoa etengabe adierazteko agertu gabe. Adibidez: gaur egun marketina euskarri digitalen menpe dago. Eta denbora dirua da. Beraz, merkaturatzaileek beren euskarri digitalen denbora ahalik eta gehien eman beharko lukete zeregin produktibo eta errentagarriagoetan eta gutxiago erredundantzian eta beharrezkoak ez diren etxerako lanetan.\nGauza horiek intuizioz ezagutzen ditugu. Beraz, harrigarria da DAMren istorioa kontatzen parte hartu dudan denbora laburrean erakundeek DAM-ri buruz duten sentsibilizazio iraunkor eta azkarra ikusi izana. Esan nahi da, duela gutxi arte, erakunde horiek ez zutela ideiarik zer falta zuten.\nAzken finean, konpainia normalean DAM softwarea erosten hasten da konturatzen denean, lehenik aktibo digital ugari dituela (irakurri "kontrolatu ez den bolumena") eta, bigarrenik, aktibo digitalen liburutegi izugarriari aurre egiteko ere denbora asko behar adina onura eman gabe. Hori egia izan da goi mailako hezkuntza, publizitatea, manufaktura, entretenimendua, irabazi asmorik gabekoa, osasun laguntza eta teknologia medikoa barne hartzen dituen industria ugaritan.\nHemen sartzen da DAM. DAM sistemek forma eta tamaina ugari dituzte, baina denak gutxienez gauza batzuk egiteko diseinatuta daude: aktibo digitalak gorde, antolatu eta banatu zentralki. Orduan, zer jakin behar duzu zure saltzailearen bilaketa bideratzeko?\nDAM entregatzeko modeloak\nWiden Enterprises duela gutxi liburu zuri ona kaleratu zuen bereizketak azalduz (eta gainjarriak) Software-as-a-Service (SaaS), lokal eta iturburu irekiko DAM soluzioen artean. Baliabide ona da zure DAM aukerak aztertzen hasita zauden ala ez ikusteko.\nJakin behar den garrantzitsuena, hala ere, hiru termino horietako bakoitza irizpide desberdinen arabera DAM (edo edozein software, esaterako) definitzeko modu bat dela da. Ez dira elkar baztertzen, nahiz eta ia ez den SaaS eta instalatutako soluzioen arteko gainjartzerik.\nSaaS DAM sistemek malgutasuna eskaintzen dute lan-fluxuari eta irisgarritasunari dagokionez, IT kostu minimoekin. Softwarea eta zure aktiboak hodeian (hau da, urruneko zerbitzariak) ostatatuta daude. Ospe handiko DAM saltzaile batek oso segurua den ostalaritza metodoa erabiliko duen arren, zenbait erakundek beren instalazioetatik kanpoko informazio sentikor jakin bat uztea galarazten duten politikak dituzte. Gobernuko inteligentzia agentzia bazara, adibidez, seguruenik ezin duzu SaaS DAM egin.\nInstalatutako programak, berriz, guztiak "etxean" daude. Zure erakundearen lanak zure eraikinean datuak eta zerbitzariak mantentzetik soilik etor daitekeen euskarrien gaineko kontrol mota eska dezake. Orduan ere, jakitun izan beharko zenuke, urruneko zerbitzarietan zure datuak babesten ez badituzu, praktika honek gertakari batzuek zure aktiboak guztiz berreskuraezina utziko duten arriskua irekita uzten duzula. Datuen ustelkeria izan daiteke, baina lapurreta, hondamendi naturalak edo istripuak ere izan daitezke.\nAzkenean, kode irekia dago. Terminoa softwarearen beraren kodea edo arkitektura aipatzen da, baina ez softwarea urrunetik edo zure etxeko makinetan sartzen den ala ez. Ez zenuke zure erabakia iturburu irekia egokia den ala ez irtenbide bat ostatatu edo instalatu den oinarritzearen tranpan erori. Gainera, kontuan izan behar duzu softwarea kode irekia izateak balioa gehitzen duela zuk edo beste norbaitek programaren mallagarritasuna aprobetxatzeko baliabideak badituzu.\nBi erakundeen DAM beharrak ez dira berdinak. betiere konponbide egokienaren bila zentratuz gero, belarra berdeagoa izango da beste aldean.\nEntrega ereduetan askotarikoa ez balitz bezala, ezaugarri multzo zabala ere badago. DAM saltzaile batzuk beste batzuk baino hobeak dira zure sisteman saltzen saiatu aurretik zure beharrizan bereziak asetzeko egokienak direla ziurtatzeko; beraz, garrantzitsua da zure DAM ehiza egitea ahalik eta eskakizunen zerrenda zehatzenarekin.\nAre hobeto: banatu zure beharrak nahitaezko kategorietan eta edukitzeko polita. Halaber, zure merkatua edo industria arautzen duten arau, lege edo bestelako arauak direla eta beharrezkoak diren ezaugarrien oharra egin beharko zenuke.\nHorrek guztiak egiten duena da ziurtatzea ez duzula laneko fluxuen eraginkortasuna ahalik eta gehien hobetzeko gai izango ez zaren, ezta sekula ez dituzun kanpaiak eta txistuak ordaintzen aurkituko dituzun hainbat ezaugarri ere. erabili behar edo nahi.\nA ezartzearen onurez pentsatzen aktibo digitalak kudeatzeko sistema kostuak "murriztea" edo denbora "aurreztea" dagokionez ez da nahikoa. Ez da DAM-k zure erakundean eta baliabideetan izan dezakeen eragina.\nHorren ordez, pentsa ezazu DAM-ri "berriro erabiltzeari" dagokionez. Hitza erabili ohi dugu DAM softwareak aktibo digital indibidualen berrerabilpena ahalbidetzeko eta arintzeko modua aipatzeko, baina (ondo erabiltzen denean) eragin bera izan dezake lan, dolar eta talentuetan.\nHar dezagun diseinatzaile bat, adibidez. Gaur egun 10 ordutik 40 gastatzen ditu aktibo erredundanteen bilaketetan, bertsioen kontrol zereginetan eta irudi liburutegiko mantentze-lanetan. DAM konfiguratzeak eta guztiaren beharra ezabatzeak ez luke esan nahi zure diseinatzailearen orduak murriztu beharko zenituzkeenik. Esan nahi duena da lan eraginkorra eta errentagarria ez den ordua erabil daitekeela diseinatzaileek ustezko indarra baliatuz: diseinua. Gauza bera gertatzen da zure saltzaileekin, marketin taldearekin eta abarrekin.\nDAMren edertasuna ez da zure estrategia aldatzen edo zure lana hobetzen. Estrategia bera modu oldarkorragoan jarraitzeak askatzen zaitu eta denbora gehiagoz zure lana bideratuago bihurtzen zaitu.\nTags: presaaktibo digitalen kudeaketazabalduenpresak zabaldu\nNicolás Antonio Jiménez Widen Enterprises enpresako marketin koordinatzailea da, hodeian oinarritutako aktibo digitalak kudeatzeko zerbitzuen hornitzailea. Jatorri anitza du marketinean, kazetaritzan, irabazi asmorik gabeko kudeaketan, prentsa askatasunaren defentsan eta demokraziaren sustapenean.\nInkestak merkatuan hobeto aztertzeko inkestak erabiltzeko 3 modu\nMaitemintzen diren bezeroen artea


Argitalpen data: 2018/06/26\nArgitaratutako ahultasunek Netgear-en router, atebide eta anplifikadore modelo batzuei eragiten diete.\nKaltetutako produktuen zerrenda osoa beherago ikus daiteke, Erreferentziak atalean.\nNetgear-ek konponbideak argitaratu ditu bere produktuetako batzuei eragiten dieten larritasun altu eta ertaineko hainbat ahultasunetarako.\nKonponbidea:Netgear-en laguntzarako webgunetik jaits daiteke produktu bakoitzerako eskuragarri dagoen firmwarearen azken bertsioa. https://www.netgear.com/support/.\nHauek dira Netgear-ek konpondu dituen ahultasun motak:\nSegurtasun konfigurazio okerra\nKomandoen injekzioa autentifikazioaren ondoren\nBufferraren gainezkatzea autentifikazioaren aurretik eta ondoren\nInformazio sentikorra ezagutzera ematea


Alkatetza - Hondarribia\nUdalari dagozkio Hondarribiko udalerriaren gobernua eta administrazioa. Alkateak eta Zinegotziek osatzen dute udala. Lau urtean behin hautatzen dira azken hauek. Alkateari dagokionez, zinegotziek hautatzen dute osoko bilkuran.\nAlkatea da alkatetzako ordezkari gorena. Udalaren legezko ordezkari administratiboa eta gobernuaren eta udal-administrazioaren titularra da.\nUdal-gobernua eta administrazioa zuzentzeko funtzioak ditu alkateak, baita indarrean dagoen legediak ematen dizkion gainerako eskuduntzak ere. Besteak beste, Udal-gobernua osatzen duten arloen eta udal-administrazioa eratzen duten Sail, Zerbitzu eta bestelako erakundeen antolamendua. Alkatearen eskuduntza da Udalaren ordezkari izatea, ezertan galarazi gabe funtzio hori eskuordetzeko aukera. Alkatetza bete gabe dagoenean edo alkatea absente nahiz gaixo dagoenean, alkateordeek ordezkatuko dute, haien ordezkaritzan oinarrituta jarraitu beharreko ordenan eta beren postuak ematen dieten eskuduntzekin.\nDagozkion funtzioen artean, honako hauek nabarmen daitezke:\nOsoko bilkuren buru izatea eta hura legez ordezkatzea.\nOrdezkatzen duen udalerriaren eta erakunde publiko eta pribatu ezberdinen arteko harremanak kudeatzea.\nUdalbatzak xedatutako ordenantzak, araudiak eta akordioak betearaztea, besteak beste.\nTxomin Sagarzazu Ancisar jauna\nZintzo, gardentasunez eta herritarren partaidetza erraztuz egiten dugu lan. Horrela, guztiontzako erreferentzia bilakatu nahi dugu Hondarribiko bizi-kalitatea.\nHondarribiarra. Ezkonduta nago, eta bi seme ditut. Euskal Filologian lizentziaduna naiz, eta Euskara eta Euskal Literatura irakaslea naiz bigarren mailako hezkuntzan. Erantzukizun ezberdinak izan ditut ikastolako zuzendaritza taldean hainbat urtez.\nHalaber, Hondarribiko euskarari buruzko lan eta ikerketak argitaratu ditut, eta gaztetatik hartu izan dut parte hiriko jarduera kulturaletan. Elkarlanean aritu izan naiz Hondarribia aldizkariarekin eta laguntza eman izan dut tokiko gaiei buruzko hainbat liburutarako.\nBordari-Satarka lehiaketako, epaimahaikide izan naiz, eta hiriko elkarte ezberdinekin egin izan dut lan.\n2011n, hiriko gobernukide bihurtu nintzen. Bigarren alkateorde gisa aritu nintzen lanean, eta hainbat arloren ardura hartu nuen nire gain: Euskara, Kultura, Hezkuntza, Kirola, Gazteria eta Prebentzio Komunitarioa.\nAlkatearen eguneroko agenda


Prekarietatearen aurka borrokan jarraitzen dugu – LabCaf\nHome/albisteak/Prekarietatearen aurka borrokan jarraitzen dugu\nBilboko kaleetan egoera hau gainditzeko aukera dagoela erakutsi dugu, langileon aldarrikapenak kalera atera ditugu. Ez da makala orain arte egin dugun bidea, baina asko dago oraindik egiteko. Hala erakusten du sindikatuaren agendak. Aste osoan zear hamaika hitzordu ditugu Euskal Herriko txoko guztietan prekarietateari hortzak erakusteko.\n09:30etan Legazpiko industriagunetik hasita.\n12:30etan Adunako Unipapel enpresan amaituko da. Ondoren elkarretaratzea.\nBestalde, Milaka euskal herritar batu ginen Bilbon pasa den larunbatean, botere ekonomikoaren erdigunean, inposatu diguten prekarietatea salatu eta alternatibak aldarrikatzeko. Enplegatu ala langabe, ikasle, pentsiodun, emakume, migrante, etxeko langile, lanpostuen defentsan borrokan garen lagileak, kontratu partzialak ditugunak, behin behineko kontratudunak ala kontratu gabekoak, zaintza lanetan dihardugunak… denak elkarturik erakutsi dugu Euskal Herrian badugula nahiko indar emergentzia sozialari aurre egin eta eredu sozioekonomiko berri bat eraikitzeko. Hona irudiak…\nPOLITIKA INDUSTRIAL ERREAL BATEN ALDE\nZERBITZU SEKTOREAN ALTERNATIBA ERAIKITZEN\nLAN OSASUNA BERMATZEKO\nEUSKARAZ LAN EGIN NAHI DUGULAKO


Linea bikoitzeko koipe sistema | Linea bikoitzeko lubrifikazio-sistema\nLinea bikoitzeko koipe sistemaren funtzionamendua\nHasiera/Bloga/Non erabili linea bikoitzeko koipe sistema?\nNon erabili linea bikoitzeko koipe sistema?\nLinea bikoitzeko koipe-sistemak beheko lan-baldintza gisa erabilgarri daude.\nNon erabili Linea bikoitzeko koipe sistema:\n1. Lubrifikazio-puntu gehiago daude eta erlazionatutako lubrifikazio-puntuak toki sakabanatuan finkatzen dira, batez ere industria-aplikazioan lubrifikazio-sistema handia behar da.\n2. Lubrifikazio-puntuek lubrifikatzailearen bolumenaren beste baldintza bat dute, hobe elikadura-fluxua erregulagarria izateko.\n3. Bereziki egokia lan baldintza gogorretan, hala nola tenperatura bero edo baxuetan, hautsaren ingurunean.\n4. Lubrifikazio-sistemaren bitartekoa NLGI 2 # koipea da, funtzionamenduko lubrifikatzaile ohikoena bezala.\nMesedez, kontuan hartu goiko baldintzak lerro bikoitzeko koipe-sistema erabili aurretik, linea bikoitzeko sistemaren aplikazio gehienek zementu-lantegiak, metalurgia-errotak, itsas portuetako makineria, energia sortzeko ekipoak, forja-ekipoak eta paper-makineria eta beste industria-makineria astunak hornituta daude.\n[posta elektroniko bidez babestua]2021-11-17T21: 44: 19 + 00: 00\nOlioaren eta koipearen arteko 8 ezaugarri desberdinak\nZer da lerro bakarreko lubrifikazio-sistema (Lubrifikazio-sistema progresiboa)?\nZer da lerro bikoitzeko lubrifikazio sistema (bi lerroko lubrifikazio sistema)?\nLubrikatzaileen banatzaileak - Lubrifikazio banatzaileen balbulak


Fuente: Argia.eus «Eskuak ez dira txalotzeko soilik. Balkoietatik jaisteko garaia iritsi da». Larunbatean, 12:00etan, elkarretaratzea antolatu du TOPA plataformak Tolosako Trianguloan. «Heroiak» ez dituztela nahi azaldu dute, beste eskualdeetako baldintza berak baizik. Alderdi politikoei, euren jarrerak publiko egitea eskatu die. (más…)


LABek argiaren prezioaren igoera salatzen du: pobrezia handiagoa espekulatzaileen eskutik | LAB SINDIKATUA\nEkintza Soziala Prekarietatea eta pobrezia LABek argiaren prezioaren igoera salatzen du: pobrezia handiagoa espekulatzaileen eskutik\nEzagutu berri dugu argiaren prezioak %11 gora egin duela azken hiruhilekoan. Igoera honekin, argiaren prezioa bikoiztu egin da azken hamarkadan. Energia oinarrizko ondare dugu, eta zerbitzu publiko batek bermatu beharko luke haren erabilera eta kudeaketa. Hala ere, gobernu ezberdinen erabakiek eta konplizitateek energia jarri dute enpresa gutxi batzuen eskuetan, merkatua nolanahi manipulatuz haien irabazien mesedetan.\nOhartarazi beharra daukagu argiaren prezioaren igoerek ondorio kaltegarriak dituela sektore pobretu eta prekarizatuetan. Argia edo berogailua ez erabiltzeak, tenperatura egokia ez izateak pertsonen osasun fisiko zein mentalari eragin egiten die, bazterketa eta diskriminazioak areagotuz. Ez dugu ahaztu behar pasa den urteko datuak: Hego Euskal Herrian biztanleen %4 pobrezia energetikoan zegoen. Ziurrenik aurten jende gehiago izanen da. Gasteizko zein Iruñeko Gobernuek udaberrian iragarri zuten pobrezia energetikoaren aurka borrokatuko zirela. Hala ere, inork ez du ikusi haiek onartutako neurri eraginkor eta zehatzik pertsonek ikus ez dezaten nola mozten dieten argia eta gasa arrazoi ekonomikoak tarteko. Alderantziz, haien politikek eta erabakiek jendearen diru-sarrerak gutxitu dituzte (laneko pobrezia, apenas konpentsatutako pentsio baxuak,…) eta diru-sarrerak bermatzeko programetan izandako murrizketak eta erasoek babes eza handiagoa eragin dute.\nLABen ustez energia eta horren erabilera oinarrizko eskubide bat da. Beharrezkoa da Euskal Herrian energia burujabetzaren dinamikari heltzea, eredu berri baten oinarriak jarri ahal izateko (eraginkorra, gardena, aurreztailea, berriztagarria, demokratikoa), pertsona guztien erabilera bermatu behar duena. Halaber, neguaren atarian gauden honetan, instituzioei galdegiten diegu berehala neurri zehatzak har ditzaten Euskal Herrian pertsona bakar bat ere ez elektrizitate eta gasik gabe gera ez dadin arrazoi ekonomikoengatik. Ari gara eskubide sozialez, osasunaz eta bizitza duinaz.


Don Quijote de La Mancha (1979ko telesaila) - Wikipedia, entziklopedia askea.\nDon Quijote de La Mancha (1979ko telesaila)\nDon Quijote de La Mancha (euskaraz On Kixote Mantxakoa) espainiar marrazki bizidun telesaila bat da. Miguel de Cervantes espainiar idazlearen izenburu berdineko On Kixote Mantxakoa eleberri aski ezagunean oinarritua dago. José Javier Romagosa eta Cruz Delgado ekoizleek sortu eta 1979-1981 artean TVE1 telebista katean aireratu zen.\nTelesail honek haurren artean arrakasta izateaz gain helduen artean ere izan zuen, nagusiki bere eleberriaren argumentua azaltzeko zuen arintasuna eta marrazki erakargarrien argitasunari esker. Garai hartan literatura zalea ez zen jende askori eleberria irakurtzeko irrikia ere piztuarazi zion. Bestalde, pertsonaiek izan zituzten bikoiztaileak ere luxuzko aktore ezagunak izan ziren, tartean Fernando Fernán Gómez, Antonio Ferrandis, Rafael de Penagos, Luis Varela eta José Guardiola.\nSarrerako pop estiloko abesti edo doinua ere sobera ezaguna egin zen, berez beste XVI. mendeko hizkeradun kontakizun astuna izan zitekeena zena arindu eta garaiko ikusleei erakargarriagoa izaten lagundu zuen, eta telesailaren ikur bilakatzeaz gain, garaiko haurrek buruz ikasi eta asko abesten zutena.\nXVI. mendea, Mantxa. Alonso Quijano izeneko lege zaharreko gaztelar aitoren seme bat da. Behinola, gaixoaldi batean ohetik mugitu ezinik dagoela zaldunen eleberriak irakurtzen hasi eta berau ere garai zaharreko zaldun dela usteko du. Honela, sendatu bezain azkar, bere burua On Kixote gisa bataiatu eta zaldun moduen gisa Mantxan barna Santxo morroia eskutuzain harturik abenturak bizitzeari ekingo dio, tartean topatzen dituen beste ustezko "zaldunei" dueluetan erronka egin eta bere maitea den Dulcinea del Tobosoren bilaketa burutuz. Aldiz, Santxo morroi leial eta onberak, bere jaunaren abenturetan haren ateraldiei nola edo hala jarraitzen ahaleginduko da.\nOn Kixote Mantxakoa (Miguel de Cervantes)\nDon Quijote de La Mancha marrazki bizidun telesailaren sarrera eta doinua ikusgai eta entzungai. Youtube.com (Gaztelaniaz)\nDon Qujiote de La Mancha marrazki bizidun telesailaren IMDBko fitxa irakurgai (Ingelesez)\nOrriaren azken aldaketa: 29 maiatza 2018, 12:55.


'Emakume aurpegidun Nikaraguar erresistentzia' erakusketa astelehenera arte ikusgai, Ibarraundin - Eskoriatza - Goiena.eus\n'Emakume aurpegidun Nikaraguar erresistentzia' erakusketa astelehenera arte ikusgai, Ibarraundin\nImanol Beloki 2018-11-17 18:01\n'Emakume aurpegidun Nikaraguar erresistentzia' erakusketa.\nAupa Nikaragua plataformak antolatuta, 'Emakume aurpegidun Nikaraguar erresistentzia' erakusketa jarri berri dute Eskoriatzan, Ibarraundi museoan. Astelehenera arte egongo da ikusgai, 12:00etatik 14:00etara eta 17:00etatik 19:00etara bitartean.\nEguenetik ikusgai dagoen erakusketak, 2018ko apirilaren 18an eman ziren hiritar-protesta baketsuen aurrean gobernuaren errepresioa bistaratzen du Nikaraguako emakumeen begiradatik. Protesta horiek polizia nazionalak, talka-taldeek eta gobernuari loturiko talde paramilitarrek erreprimitu zituzten, indarraren gahiegizko erabilera eginez eta sarraski krudelena eraginez ikasle, nekazari eta herritarrengan orokorrean; kontutan hartu behar da bake-garaiean egindako errepresioa dela.\nNazioarteko giza-eskubideen alorreko hainbat erakundek Nikaraguako gobernua ikertu eta salatu dute giza-eskubideen urraketa larriengatik baina Ortega-Murillo gobernuak ez du gertakarion existentzia onartzen.